
1. OBIECTUL CONTABILITĂŢII DE GESTIUNE ȘI CALCULAȚIEI 
COSTURILOR 


Întreprinderile, pentru a căror producţie se calculează costuri, aparţin celor mai 
diferite ramuri de activitate economică: industrie, agricultură, silvicultură (inclusiv 
exploatare forestieră), construcţii-montaj, foraj-geologie, transporturi, telecomunicaţii, 
circulația mărfurilor (prin comerț propriu-zis, aprovizionare  tehnico-materială, 
contractări-achiziţii, inclusiv burse de mărfuri), cercetare ştiinţifică, proiectare, turism, 
prestații de servicii sub cele mai diverse forme (inclusiv activitatea de poştă), gospodărie 
comunală şi locativă, edituri şi poligrafie, bănci, societăţi de asigurare, burse de valori şi 
societăţi de tranzacţionare a titlurilor de valoare etc. Mai puţin utilizat până în prezent, 
dar deosebit de important pentru aprecierea modului de gospodărire internă, costul poate 
fi calculat şi în unitățile de învăţământ, ocrotire a sănătăţii şi asistenţă socială, educaţie 
fizică şi sport etc., care pot funcționa ca instituţii publice, fundaţii, ori ca organizaţii cu 
scop lucrativ, urmărind profit, în speţă, ca întreprinderi”. 

Costuri pot fi calculate şi în raport cu activitățile desfăşurate într-o unitate structurală 
poate spune deci, că orice fel de activitate şi rezultatele sale concrete exprimate în unităţi 
de măsură adecvate, au un cost al lor. 


2. SISTEMUL METODELOR DE CALCULAŢIE A COSTURILOR 
2.1. Metode de calculaţie a costurilor: definiţie, clasificare! 


Dată fiind utilizarea sa practică şi problematica teoretică pe care o etalează, 
contabilitatea şi calculația costurilor s-au constituit în ultimul secol într-o adevărată 
disciplină ştiinţifică, având nu numai un obiect de studiu, ci şi metode proprii de cercetare 
a fenomenelor studiate. 

În principiu, metoda constituie calea sau modul de a cerceta şi de a interpreta 
fenomenele cuprinse în obiectul de studiu al unei discipline. Prin ea, ştiinţa respectivă 
pătrunde în esența fenomenelor pe care le studiază şi elucidând legăturile de 
interdependenţă dintre ele, descoperă legile mişcării lor. Cu ajutorul metodei sunt 
depăşite aparențele imediate şi sunt puse în lumină relațiile cu caracter de legități 
existente între fenomenele studiate. 


' Călin Oprea, Gheorghe Cristea, “Contabilitatea de gestiune”, Editura Genicod, Bucureşti, 2002, pag. 
5. 

! Prelucrare după Oprea Călin, Gheorghe Cârstea, “Contabilitatea de gestiune şi calculația costurilor”, 
Editura GERICOD, Bucureşti, 2002, pag. 89. 

După cum se ştie, costul producției de bunuri materiale, lucrări, servicii etc. se 
calculează după mai multe metode, între care: metoda globală, metoda pe comenzi, 
metoda pe faze, metoda standard-cost, metoda normativă de calculaţie a costurilor, 
metoda tarif-oră-maşină (T.H.M.), metoda Georges Perrin (G.P.), metoda direct costing, 
metoda PERT-cost ş.a. 

Fiecare metodă de calculaţie îşi are particularitățile sale, trăsăturile sale specifice. 

Privită în principiu, o metodă de calculație a costurilor cuprinde totalitatea 
proceselor utilizate pentru cuantificarea numerică a corelaţiei dintre cheltuielile de 
producţie şi de desfacere a întreprinderii şi producția care le-a ocazionat, în calitatea lor 
de mărimi economice determinabile prin măsurare şi calcul. 


2.2. Trăsăturile generale privind metodele de calculatie a costurilor 


Între metodele de calculaţie există deosebiri generate de factori obiectivi, cum sunt: 
cantitățile în raport cu care se determină costurile, sfera de cuprindere a cheltuielilor în 
costul unitar, scopul urmărit prin calculaţie etc. 

Alături de aceste deosebiri există însă şi asemănări şi trăsături comune: 

Trăsăturile comune, respectiv asemănările existente între metodele de calculaţie a 
costurilor rezidă în faptul că ele au fost concepute şi elaborate pe un fond comun şi 
anume: cheltuielile de producţie şi de desfacere ale întreprinderii exprimate în bani şi 
producția care le-a ocazionat exprimată în anumite unități de măsură, în cadrul unei 
perioade date. 

Principalele trăsături comune privind metodele de calculaţie sunt următoarele: 

o fiecare metodă este caracterizată prin etape succesive de executare a lucrărilor; 

o pentru rezolvarea problemelor fiecărei etape se folosesc procedee concrete de 
lucru. 

Cunoaşterea acestor trăsături sub principalele lor aspecte condiţionează în genere 
înţelegerea esenței metodelor de calculaţie cât şi utilizarea corespunzătoare a lor în 
practica economică. 


Etapele de executare a lucrărilor de calculaţie a costurilor 


Determinarea costului unitar potrivit unei metode oarecare constituie un proces ce se 
desfăşoară pe etape succesive, care sunt în acelaşi timp şi trepte de cunoaştere. Numărul 
şi ordinea de succesiune a acestor etape depinde în principal de sfera de cuprindere a 
cheltuielilor în costul unitar şi de obiectivele urmărite de conducere prin calculul 
costurilor. 

Astfel, în cazul metodelor de tip absorbant, etapele obligatorii de desfăşurare a 
lucrărilor de calculaţie sunt următoarele: 
de identificare a lor; 

- repartizarea cheltuielilor colectate pe sectoare asupra purtătorilor de costuri; 

- separarea costurilor în raport cu gradul de finisare a producției (dacă se impune 
aceasta); 

- calculul costului unitar. 

În postcalcul, acestor etape li se adaugă şi altele cum ar fi: 

- compararea cheltuielilor şi respectiv costurilor efective cu cele antecalculate, 
stabilirea diferenţelor (abaterilor) dintre ele şi raportarea acestora; 

- soluționarea diferenţelor sau abaterilor stabilite potrivit cerințelor metodei de 
calculaţie utilizate. 

În cazul metodelor limitative, etapele obligatorii privind desfăşurarea lucrărilor de 
calculaţie sunt următoarele: 

- calculul şi colectarea cheltuielilor pe purtători şi pe sectoare potrivit principiului 
adoptat pentru imputaţia lor; 

- separarea costurilor imputabile producției în raport cu gradul de finisare al 
acesteia (producție finită şi respectiv neterminată sau în curs de execuţie), dacă 
împrejurările o impun; 

- calculul costului unitar ţinând seama numai de cheltuielile imputabile producţiei; 

- trecerea cheltuielilor de structură (capacitate) etc., neimputabile producției, pe 
seama rezultatelor finale ale întreprinderii; 

- calculul indicatorilor implicaţi de metoda folosită. 

Dacă în scopul previzionării rezultatelor întreprinderii şi al exercitării unui control 
asupra costurilor, s-au introdus standarde şi bugete de cheltuieli, în cazul metodelor 
limitative, etapele anterioare se completează în postcalcul şi cu altele cum ar fi: 

- stabilirea abaterilor de la mărimile antecalculate; 

- tratarea valorilor determinate ca abateri potrivit cerinţelor metodei de calculaţie 
utilizate. 


Procedee de calcul şi colectare a cheltuielilor pe purtători şi pe sectoare 


Pentru calculul primar al cheltuielilor pe purtători de costuri şi pe sectoare de 
cheltuieli se foloseşte o serie de procedee, cum ar fi: procedeul ponderării cantităților cu 
prețurile ori tarifele, procedeul aplicării de cote procentuale asupra anumitor valori 
(mărimi) absolute, procedeul calculării de cote „pro rata temporis”, procedeul cotelor 
forfetare ş.a. 


Procedeul ponderării cantităților cu preţurile sau tarifele 

Acest procedeu se foloseşte pentru determinarea cheltuielilor de materiale şi a 
cheltuielilor pentru salarii. 

a) Calculul cheltuielilor de materiale 

Pentru determinarea cheltuielilor de materiale care au la bază consumuri productive 
ce se pot exprima cantitativ, se foloseşte in extenso (pe deplin) procedeul matematic al 
ponderării cantităților cu prețurile. Aşa stau lucrurile cu consumurile de: materii prime, 
materiale auxiliare, semifabricate, combustibil, piese de schimb, energie electrică, apă, 
aburi şi alte utilităţi, obiecte de inventar, echipament de protecție etc. 

Expresia bănească a valorii unor asemenea consumuri pe purtător de costuri, dar şi 
pe sector de cheltuieli (în funcţie de modul de identificare) se determină în genere potrivit 
formulei: 

Chjs = (Cc; x P); în care: 

ch — expresia bănească a valorii unui consum productiv (cheltuială) de materie 
primă, de materiale, de combustibil etc.; ]/s — produsul (j) sau sectorul (s) în raport cu 
care se identifică respectiva cheltuială; c — cantitatea consumată productiv potrivit normei 

(în antecalcul) sau în mod efectiv (în postcalcul); P — preţul unitar al materiei prime, 
materialului, combustibilului etc. 


Pentru evaluarea materialelor şi utilităţilor consumate, postcalculul poate folosi una 
din modalităţile ce urmează: 


Evaluarea în funcţie de prețul planificat sau standard, adică acela care a fost utilizat 
şi în antecalcul; abaterile de la preţul de aprovizionare planificat (standard) care apar pe 
parcurs se calculează şi se colectează separat, după care, al sfârşitul perioadei de gestiune 
alese se soluţionează în funcţie de cerinţele metodei de calculaţie utilizate. 


Evaluarea în funcție de prețul efectiv de aprovizionare calculat în diferite variante şi 
anume: 

a) Preţ mediu efectiv (Pme), calculat la sfârşitul perioadei de gestiune după 
formula: 


Si +1 
Vsi - reprezintă valoarea stocului de materiale la începutul perioadei de gestiune 
(iniţial), Vm — valoarea materialelor intrate în cursul perioadei de gestiune (total cantitate 
intrată x preţ de aprovizionare real); Si — stoc de materiale la începutul perioadei de 
gestiune; l — cantitatea de materiale intrată în depozit în cursul perioadei de gestiune. 


b) Preţ efectiv calculat ca medie variabilă mobilă sau continuă (Pmv) care se 
determină după recepţionarea unui nou lot (partidă) de material sosit de la furnizor, astfel: 


Vse + Vime | 
Pmvb = —————  încare: 
Ste + | 


Vse — reprezintă valoarea stocului existent în depozit la un moment dat; Vilmi — 
valoarea lotului (partidei) de materiale sosit de la furnizor; Ste — stocul de materiale 
existent; l — cantitatea de materiale care constituie lotul nou aprovizionat. 


Evaluarea Fifo. Acest procedeu numit şi primul intrat — primul ieşit presupune 
calculul preţului efectiv de aprovizionare pentru fiecare nou lot de materiale intrat şi 
folosirea acestui preţ până la epuizarea cantitativă a respectivului lor, fără a lua în 
considerare în nici un fel date privind lotul sau loturile precedente. Procedeul Fifo este 
recomandabil pentru etapele în care preţurile materialelor scad. 


Evaluare Lifo. Acest procedeu cunoscut şi sub denumirea de ultimul intrat — ultimul 
ieşit presupune calculul preţului de aprovizionare efectiv pentru ultimul lot de materiale 
sosit de la furnizor şi folosirea lui pentru evaluarea ieşirilor până la aprovizionarea unui 
nou lot. Această variantă este recomandată pentru perioadele de timp când preţurile 
materialelor se află în creştere. 


b) Calculul cheltuielilor pentru salariile de bază. Calculul salariilor de bază ce 
revin pe purtător (manopera) şi pe sectoare se efectuează având de asemenea, în vedere 
un element cantitativ, care este timpul de muncă, şi un altul valoric care este tariful de 
salarizare. 

Pentru a determina această cheltuială se ţine seama de categoriile de personal, de 
timpul de lucru şi de rolul lor în cadrul întreprinderii, precum şi de formele de salarizare 
utilizate: în acord individual, în acord global, în regie. 

Forma de salarizare în acord se utilizează în cazul muncitorilor direct productivi 
care-şi desfăşoară activitatea în secţiile de bază, iar uneori şi în secţiile sau ateliere 
auxiliare ale întreprinderii. 

Aplicarea acestei forme de salarizare este condiţionată de normarea muncii în 
întreprindere. 

Bunăoară, dacă normele de muncă, în cazul lucrătorilor direct productivi, care 
lucrează în acord individual simplu, sunt stabilite în unităţi de timp, manopera pe purtător 
de costuri se calculează după formula: 


chwj = DE, xT); în care: 
n=1 
chw — cheltuiala pentru salarii (manoperă) care revine pe o unitate de produs; j — 
produsul, adică purtătorul de costuri; twv — norma de timp; T, — tariful de salarizare pe 
unitatea de timp; o — operația tehnologică. 


Procedee de repartizare a cheltuielilor comune (indirecte) 


Procedeul folosit, în genere, pentru repartizarea şi delimitarea cheltuielilor comune 
(indirecte) pe genuri de activităţi, pe sectoare sau zone de cheltuieli şi în ultimă instanţă 
pe purtători, este cunoscut sub denumirea de procedeul suplimentării. 

Acest procedeu se aplică acolo unde sectoarele de cheltuieli, purtătorii de costuri etc. 
trebuie tratate în calculaţie drept entităţi de sine stătătoare (distincte). 

Procedeul suplimentării îmbracă în principiu două forme şi anume. Forma clasică şi 
forma cifrelor relative de structură. 

Forma clasică a procedeului suplimentării 

În această formă, procedeul suplimentării presupune: 

a) alegerea unui criteriu sau a unei baze (chei) de repartizare, comună ca natură 
tuturor produselor (lucrărilor, serviciilor) etc., care constituie obiectul repartizării în cazul 
dat, cum ar fi: salariile directe, cheltuielile directe, totalul cheltuielilor directe, numărul 
de ore maşină, valoarea utilajului, suprafaţa ocupată de ateliere ori secţii în clădirea 
fabricii, puterea instalată a motoarelor (în kw) etc.; 

b) calculul coeficientului de suplimentare folosind formula: 


CH, 
k; I în care: 


2b; 
j=l 


ks — reprezintă coeficientul de suplimentare; CH, — cheltuieli de repartizat; bj — 
mărimea bazei de repartizare în cazul unui produs, sector de cheltuieli, gen de activitate 
etc.; n - numărul produselor, sectoarelor de cheltuieli, gen de activitate etc. 

c) calculul cotei de cheltuieli R ce revin unui produs ,j” sau sector ,„s” oarecare, 
folosind relația: Rj = bj x ks 

După numărul şi caracterul coeficienţilor de repartizare calculați, se disting 
următoarele variante ale procedeului suplimentării în forma clasică: varianta 

coeficientului unic sau global, varianta coeficienţilor diferenţiați şi varianta coeficienţilor 
selectivi. 


1. Procedeul suplimentării (forma clasică) varianta coeficientului unic sau global 
presupune repartizarea unei întregi categorii de cheltuieli comune (indirecte) pe purtători, 
cu ajutorul unui singur coeficient de suplimentare, calculat după formula anterioară. 

Această variantă a procedeului suplimentării în forma sa clasică poate fi utilizată şi 
pentru repartizarea cheltuielilor generale de administraţie pe genuri de activități 
(industrie, proiectare, comerţ, construcţii-montaj etc.); 

2. Procedeul suplimentării (forma clasică) varianta coeficienţilor diferenţiaţi 
implică repartizarea cheltuielilor indirecte cu ajutorul unor coeficienţi care diferă de la un 
fel de cheltuială la altul. Această variantă se aplică cu precădere pentru repartizarea 
cheltuielilor indirecte (comune) asupra sectoarelor de cheltuieli. Fiecare coeficient de 
suplimentare se determină desigur în raport cu alt criteriu. 

Astfel, amortizarea unei clădiri monobloc unde funcţionează mai multe secţii 
(ateliere) de fabricaţie, se repartizează proporțional cu suprafaţa acestora, dacă înălțimea 
halelor este aceeaşi în toate cazurile; consumul de energie electrică în scopuri motrice se 
repartizează proporțional cu puterea instalată a motoarelor exprimată în kw, ţinând seama 
şi de regimul de lucru, consumul de energie electrică în scopuri tehnologice se 
repartizează sectoare de cheltuieli proporțional cu puterea instalată. 

1 Procedeul coeficienţilor diferențiați se utilizează şi pentru repartizarea cheltuielilor 
indirecte de producţie pe purtători, dacă se practică defalcarea acestora pe subgrupe, cum 
ar fi: cheltuieli de întreţinere şi funcționare a utilajului şi cheltuieli generale de secţie. 

Atât coeficienţii de suplimentare diferențiaţi cât şi cotele de cheltuieli indirecte ce 
revin sectoarelor,m produselor etc. se calculează după formulele generale cunoscute. 

3. Procedeul suplimentării (forma clasică) varianta coeficienţilor selectivi se 
foloseşte exclusiv pentru repartizarea pe purtători a cheltuielilor indirecte de producţie, 
zise şi cheltuielile comune de secţie, care sunt legate în bună măsură de procesul de 
fabricație. 

Varianta în cauză presupune pe lângă folosirea unor baze (criterii) de repartizare, 
care diferă de la un fel de cheltuială sau o subgategorie de cheltuieli la alta, şi alegerea 
sau selectarea produselor asupra cărora trebuie repartizate respectivele cheltuieli. Faptul 
că produsele sunt rezultatul unor tehnologii de fabricație diferite şi au itinerarii diferite în 
cadrul secțiilor şi atelierelor de producţie, unele trecând prin anumite secţii iar altele, 
dimpotrivă, evitându-se şi ocupând spaţii productive în celelalte, ridică problema 
necesității de a repartiza pe seama fiecărui produs atâtea cheltuieli câte a ocazionat 
obţinerea lui. În asemenea împrejurări, cheltuielile de producție indirecte (comune pe 
secţie) se împart în două subgrupe (cheltuieli de întreţinere şi funcționare a utilajelor şi 
cheltuieli generale de secţie) şi se calculează pentru fiecare dintre ele coeficienţi de 
repartizare separați, la nivelul fiecărei secții, luând în considerare, pentru constituirea 
bazelor, itinerarul tehnologic al produselor prin secții. 

Formulele de calcul privind coeficienţii de suplimentare selectivi (pe subgrupe de 
cheltuieli în cadrul secţiilor sau a atelierelor), rămân în fond cele precizate în cazul 
coeficientului global, valorile atribuite simbolurilor sunt determinate însă la nivelul 
fiecărei secții în parte. 

Procedeul suplimentării - forma cifrelor relative de structură 

Folosirea procedeului suplimentării sub forma cifrelor relative de structură 
presupune determinarea ponderii bazei de repartizare corespunzând fiecărui produs, 
sector etc., faţă de total bază, potrivit formulei: 


în care: 


g — ponderea bazei de repartizare corespunzând unui produs, sector etc. faţă de total 
bază; b — mărimea bazei de repartizare corespunzând unui produs, sector etc.; j — 
produsul, sectorul, activitatea asupra căruia trebuie repartizate cheltuielile. 

Dacă introducem în formulă factorul 100, acesta devine: 

b, x 100 


Coeficienţii (respectiv procentele obţinute), se aplică asupra cheltuielilor care fac 
obiectul repartizării (CH.), determinându-se cote de cheltuieli indirecte ce revin fiecărui 
produs, potrivit formulei: Rj = gj x CH.. 

Repartizarea cheltuielilor indirecte cu ajutorul cifrelor relative de structură determină 
rezultate finale identice cu cele obţinute prin procedeul suplimentării în forma sa clasică. 

Utilizarea corectă a bazelor pentru repartizarea cheltuielilor comune pe activităţi, pe 
sectoare ori pe purtători, depinde în bună măsură de cunoaşterea naturii şi conținutului 
acestor baze. 

Astfel, după natura lor, bazele (criteriile) de repartizare pot fi grupate în: baze de 
repartizare cu caracter tehnic şi baze de repartizare cu caracter economic. 

Baze (chei) de repartizare de natură tehnică se consideră a fi acei parametri cu 
caracter fizic (tehnic) care prin mărimea lor condiţionează valoarea (mărimea) 
cheltuielilor de repartizat, de exemplu: suprafaţa spaţiului productiv ocupat, volumul 
încăperilor cu atmosferă încălzită, ori cu atmosferă condiționată, puterea instalată a 
motoarelor, numărul locurilor de lampă pentru iluminat, numărul de ore maşină etc. 
asemenea baze sunt folosite cu precădere pentru repartizarea diferitelor cheltuieli 
indirecte (comune) pe sectoare şi numai rareori pentru repartizarea anumitor cheltuieli pe 
purtători (ex. numărul de ore maşină folosit în scopul repartizării cheltuielilor de 
întreţinere şi funcționare a utilajului în costul produselor). 

Bazele (cheile) de repartizare cu caracter economic exprimă prin intermediul unor 
mărimi economice (valoarea consumului de materii prime şi materiale directe, salariile 
directe, cheltuielile directe de industrializare, totalul cheltuielilor directe de fabricaţie 
etc.) măsura în care diferitele structuri ale întreprinderii, activității desfăşurate, dar mai 
ales purtătorii, preiau cote din totalul cheltuielilor indirecte (comune). 

Din punct de vedere al omogenităţii conţinutului lor, bazele de repartizare se 
clasifică în baze de repartizare simple şi baze de repartizare complexe. 

Bazele de repartizare simple au un conţinut unitar sau omogen, fiind formate dintr- 
un Singur element valoric (economic) sau tehnic; exemple: salariile directe, valoarea 

consumului de materii prime, cantitatea de energie electrică folosită pentru fabricarea 
produselor, număr de ore-maşină normate (sau timpul normat) ori efective etc. 

Bazele de repartizare complexe sunt formate din mai multe elemente, a căror 
utilizare în comun este impusă de repartizarea mai exactă a cheltuielilor indirecte în 
costul producţiei (ex. totalul cheltuielilor directe, cheltuielile indirecte antecalculate, 
cheltuielile de industrializare, numărul de ore maşină echivalente etc.). 

Indiferent de caracterul şi conţinutul său, o bază de repartizare este folosită judicios 
dacă sunt îndeplinite cumulativ următoarele condiții: 

- între baza de repartizare şi cheltuielile de repartizat să existe un raport de 
cauzalitate, un raport de interdependenţă. Aceasta, întrucât mărimea cotei de cheltuieli 
indirecte dintr-o categorie dată, ce revine pe gen de activitate, sector sau purtător, depinde 
totdeauna de mărimea bazei de repartizare care-l caracterizează în cadrul totalului 
bazelor. Această condiție nu poate fi luată în considerare atunci când nivelul bazei de 
repartizare este prea mic faţă de cheltuielile de repartizat; 

- baza de repartizare să fie utilizată pentru repartizarea unei singure cheltuieli sau 
cel mult a unei anumite grupe de cheltuieli indirecte, constituite după posibilitatea 
repartizării în raport cu respectiva bază; 

- utilizarea bazei (sau criteriului) în cauză să fie posibilă şi recomandată în 
condiţii similare, tuturor sau cel puţin majorităţii întreprinderilor dintr-un anumit sector, 
deoarece altfel nu se poate vorbi de comparabilitatea costurilor între întreprinderile având 
acelaşi obiect al activităţii; 

- atât în antecalculul costurilor cât şi în postcalcul, este necesar să se utilizeze 
aceleaşi baze de repartizare, pentru a se asigura comparabilitatea între costurile efective şi 
cele antecalculate (planificate, bugetate etc.); 

- bazele de repartizare odată alese, trebuie să se utilizeze mai mulți ani şi mai ales 
să nu se schimbe în cursul anului, deoarece altfel s-ar afecta posibilitatea comparării 
costului pe produs în dinamică. 

La toate acestea, se adaugă strădania de a micşoara valoarea cheltuielilor comune şi 
de a identifica pe purtători cât mai multe cheltuieli drept cheltuieli individuale, mai ales 
atunci când acestea sunt cât de cât reprezentative ca mărime. 


3. METODE DE CONTABILITATE DE GESTIUNE ȘI CALCULAȚIE A 
COSTURILOR 


3.1. Organizarea postcealculului şi a sistemului de documente 


privind cheltuielile de producţie şi producţia obţinută 


Necesitatea organizării postealcului! 

Urmărirea cheltuielilor de producție pe locurile de cheltuieli şi pe obiecte de 
calculaţie în vederea calculării costului efectiv al producţiei obţinute şi determinării 
abaterilor cheltuielilor efective de la cele prestabilite (standard, normate, planificate, 


! Oprea Călin, Gheorghe Cârstea, “Contabilitatea de gestiune şi calculaţia costurilor”, Editura Genicod, 
Bucureşti, 2002, pag. 156. 

bugetate etc.) constituie un obiectiv principal al contabilităţii de gestiune şi calculației 
costurilor, ce se realizează în cadrul unui compartiment cunoscut sub denumirea de 
postcalcul. 

Antecalculaţia standard ar putea să înlocuiască, în principiu, calculaţia efectivă 
(contabilă) sau postcalculaţia. 

Cu toate acestea însă, procesul de producţie este supus continuu acţiunii perturbatorii 
a unor factori cu caracter obiectiv, iar de cele mai multe ori cu caracter subiectiv. 

Necesitatea postcalculului este determinată, totodată, şi de cerinţele de control 
preventiv şi operativ-curent al cheltuielilor de producţie, întrucât nu trebuie omis că 
pentru soarta unei întreprinderi sunt hotărâtoare nu cheltuielile antecalculate (prestabilite, 
standard, bugetate etc.), care se cer a fi atinse, ci cheltuielile efective. 

Conducerea întreprinderii, pentru a putea să obţină rezultate optime, trebuie să 
cunoască real, cât mai exact, complet şi la timp nivelul cheltuielilor de producție care o 
ajută să se orienteze prin decizii corespunzătoare, procesul de fabricație. 


Modalităţi de organizare a postcalculului 


De asemenea, pentru organizarea judicioasă a contabilităţii de gestiune şi în special a 
contabilităţii analitice a cheltuielilor de producție şi pentru calculul cât mai exact al 
costurilor de producţie, întreprinderea trebuie să aplice cea mai corespunzătoare metodă 
de calculaţie, în concordanţă cu particularitățile tehnologiei şi organizării producţiei, 
precum şi cu cerinţele unei conduceri eficiente. 

În funcţie de metoda de contabilitate de gestiune şi de calculaţie a costurilor, precum 
şi de alți factori, cum ar fi: mărimea întreprinderii, numărul şi dispersarea secţiilor de 
producţie, tehnologia şi organizarea producției, volumul lucrărilor de evidenţă şi calcul, 
calculația costurilor etc., postcalculul se poate organiza fie în formă centralizată, fie în 
formă descentralizată. 

Organizarea în formă centralizată a postcalculului se face, de regulă, în cazul 
întreprinderilor mici, cu un număr redus de secţii de producţie, cu proces de producţie 
simplu, care ocazionează un număr redus de documente primare privind cheltuielile de 
producție şi producția obţinută şi deci un volum, în general, mic de lucrări. 


Documente privind cheltuielile de productie şi producţia obținută 

Reflectarea în contabilitate a cheltuielilor de producţie şi a producţiei obţinute 
impune organizarea unui sistem de documente care să permită identificarea cheltuielilor 
respective pe locurile care le-au ocazionat şi pe obiectele de calculaţie (produse, lucrări, 
servicii, comenzi etc.), astfel încât, pe baza datelor furnizate de acestea, să poată calcula 
costul efectiv al producției obținute şi să se efectueze controlul de gestiune al activităţii 
de producţie. 

Astfel, în raport de etapa procesului de fabricaţie în care se întocmesc documentele 
respective, acestea se grupează în: 

- documente privind pregătirea tehnologiei de fabricaţie; 

- documente privind lansarea în fabricație; 

- documente privind urmărirea fabricației şi a producţiei obținute. 

3.2. Conturile de gestiune: conţinutul economic şi funcția contabilă 


Conturile cu ajutorul cărora se realizează contabilitatea cheltuielilor de producție şi 
calculaţia costurilor sunt conturile de gestiune. 

În planul de conturi general, aceste conturi sunt cuprinse în clasa 9 — Conturi de 
gestiune şi ele au caracteristica generală că la sfârşitul exerciţiului financiar nu apar în 
bilanţul contabil întrucât datele şi informaţiile pe care le reflectă au fost deja înregistrate 
în contabilitatea financiară pe axa căreia se întocmeşte bilanţul contabil. În Normele 
metodologice de utilizare a conturilor contabile există mai multe variante posibile de 
funcţionare a acestor conturi. În continuare se va prezenta una din aceste variante. 

La rândul ei, clasa respectivă de conturi este structurată pe 3 grupe: 

90 „Decontări interne” 

92 „Conturi de calculaţie” 

93 „Costul producţiei”. 

e Grupa 90 „Decontări interne” cuprinde conturile: 

- 901 „„Decontări interne privind cheltuielile” 

- 902 „„Decontări interne privind producţia obţinută” 

- 903 „Decontări interne privind diferenţele de preț” 

Contul 901 Decontări interne privind cheltuielile se toloseşte, pe de o parte, pentru 
evidența decontărilor interne privind cheltuielile activităţii de bază şi auxiliare, 
cheltuielile indirecte de producţie, cheltuielile generale de administraţie, precum şi a 
cheltuielilor de desfacere, pe care le preia din contabilitatea generală (financiară) pentru a 
le înregistra apoi în contabilitatea de gestiune, iar pe de altă parte pentru reflectarea 
costului efectiv al producţiei obţinute. El face interfaţa dintre contabilitatea financiară 
(generală) şi contabilitatea de gestiune. 

Potrivit actelor normative în vigoare, după funcția contabilă este un cont 
bifunctional, dar funcţionează ca un cont de pasiv. 

Se creditează, în cursul lunii, cu ocazia decontării cheltuielilor de exploatare pe 
obiecte de calculație şi se debitează, la sfârşitul fiecărei luni, cu costul efectiv al 
producţiei finite şi al celei în curs de execuţie, după care se soldează. 

Contul 902 Decontări interne privind producția obținută se utilizează pentru 
evidenţa decontărilor interne privind costul producţiei obținute în cursul lunii, la preţ de 
înregistrare (prestabilit sau cu ridicata), pe de o parte, iar pe de altă parte, pentru 
decontarea, la sfârşitul lunii, a costului efectiv al aceleiaşi producții obţinute pe parcursul 
lunii, astfel că soldul său reprezintă diferențele de preţ — şi anume soldul creditor, 
diferențele favorabile, adică economiile, respectiv abaterile pozitive, iar cel debitor, 
diferenţele nefavorabile, respectiv depăşirile, adică abaterile negative. 

După funcţia contabilă este un cont bifuncţional. 

Se creditează, pe parcursul lunii, cu preţul de înregistrare al producției finite obţinute 
din procesul de producţie şi se debitează, la sfârşitul lunii, cu costul efectiv al producţiei 
respective. Indiferent de soldul său, acest cont se închide la sfârşitul lunii prin contul 903 
Decontări interne privind diferențele de pret. 

În analitic, contul 902 Decontări interne privind producția obținută se dezvoltă pe 
obiecte de calculație (produse, lucrări, servicii, comenzi etc.). 

Contul 903 Decontări interne privind diferențele de preț serveşte pentru 
înregistrarea, la sfârşitul lunii, a diferenţelor dintre preţul de înregistrare (prestabilit sau 
cu ridicata) şi costul efectiv al producţiei finite obţinute din procesul de productie". 

După funcția contabilă, este un cont de activ. 

Se debitează, la sfârşitul lunii, cu ocazia calculării şi înregistrării diferențelor 
aferente producției finite obținute în procesul de producţie şi se creditează, tot la sfârşitul 
lunii, cu ocazia închiderii în momentul decontării diferențelor asupra costului producției 
obţinute. Deci, la sfârşitul lunii nu prezintă sold. 

În analitic, se dezvoltă ca şi contul precedent, cu care funcţionează în paralel, adică 
pe obiecte de calculaţie (produse, lucrări, servicii, comenzi etc.). 

e Grupa 92 „Conturi de calculaţie” cuprinde conturile: 

- 921 „Cheltuielile activităţii de bază” 

- 922 „Cheltuielile activităţii auxiliare” 

- 923 „Cheltuieli indirecte de producţie” 

- 924 „Cheltuieli generale de administrație” 

- 925 „Cheltuieli de desfacere”. 

Contul 921 Cheltuielile activităţii de bază se foloseşte pentru evidenţa cheltuielilor 
aferente activităţii de bază a unităţii. 

După funcţia contabilă, este un cont de activ. 

Se debitează, pe parcursul lunii, cu ocazia colectării cheltuielilor directe aferente 
activităţii de bază, care sunt înregistrate şi în contabilitatea financiară, iar la sfârşitul 
lunii, cu cotele corespunzătoare de cheltuieli indirecte (comune ale secţiei, generale de 
administraţie ale unităţii, de desfacere şi ale activităţilor auxiliare) repartizate raţional în 
costul produselor fabricate, lucrărilor executate şi serviciilor prestate. Se creditează, la 
sfârşitul lunii, cu costul efectiv al producţiei finite, precum şi cu cel al producţiei în curs 
de execuţie obţinute din activitatea de bază, operaţie după care se soldează. 

În analitic, se dezvoltă pe secţii, obiecte de calculaţie şi articole de calculaţie. 

Contul 922 Cheltuielile activităților auxiliare se utilizează pentru a ţine evidenţa 
cheltuielilor ocazionate de activitățile auxiliare ale unităţii. Este un cont de activ. 

Se debitează în cursul lunii, cu ocazia colectării cheltuielilor directe privind 
activităţile auxiliare, care sunt înregistrate şi în contabilitatea financiară, iar la sfârşitul 
lunii, cu cota corespunzătoare de cheltuieli generale de administraţie repartizate raţional 
în costul producţiei auxiliare destinată vânzării (care are caracter de marfă). Se 
creditează, la sfârşitul lunii, cu contravaloarea producției livrate de secţiile auxiliare 
pentru activitatea de bază, sectorul administrativ şi de conducere, ori sectorul desfacerii, 
precum şi cu costul efectiv al producţiei finite destinate vânzării şi respectiv al producţiei 
în curs de execuţie, operaţie după care se închide. 

În analitic, se dezvoltă pe secţii, obiecte de calculaţie şi — dacă este cazul — articole 
de calculaţie. 


! Diferenţele de preţ — aşa cum s-a arătat — pot fi favorabile, atunci când costul efectiv este mai mic 
decât preţul de înregistrare, şi nefavorabile, în situaţia inversă, când costul efectiv este mai mare decât 
preţul de înregistrare. În contabilitate, diferenţele se pot înregistra numai în negru, atât cele favorabile, cât 
şi cele nefavorabile sau în roşu (respectiv în negru, dar încadrate în chenar ceea ce echivalează cu 
înregistrarea în roşu) cele favorabile şi în negru cele nefavorabile. În lucrarea de faţă s-a optat pentru 
varianta a doua. 

Contul 923 Cheltuieli indirecte de producție serveşte pentru evidenţa cheltuielilor cu 
întreţinerea şi funcționarea utilajelor şi a cheltuielilor generale ale fiecărei secţii de bază a 
unității. 

După funcția contabilă este un cont de activ. 

Se debitează, pe parcursul lunii, cu ocazia colectării cheltuielilor indirecte de 
producție privind activitatea de bază, care sunt înregistrate şi în contabilitatea financiară, 
iar la sfârşitul lunii, se mai debitează cu contravaloarea produselor, lucrărilor şi serviciilor 
primite de la secţiile auxiliare pentru necesitățile activităţii de bază, care nu se identifică 
pe obiecte de calculaţie. Se creditează, la sfârşitul lunii, cu ocazia repartizării raționale a 
cheltuielilor indirecte în costul producţiei obținute, ocazie cu care se soldează. 

În analitic, se dezvoltă pe secţii şi pe feluri sau articole de cheltuieli specifice 
cheltuielilor comune ale secţiei. 

Contul 924 Cheltuieli generale de administraţie se foloseşte pentru evidența 
cheltuielilor de administraţie şi conducere a unităţii. 

După funcţia contabilă este un cont de activ. 

Se debitează, pe parcursul lunii, cu ocazia colectării cheltuielilor ocazionate de 
administraţia şi conducerea unităţii care sunt înregistrate şi în contabilitatea financiară, iar 
la sfârşitul lunii se mai debitează cu contravaloarea produselor, lucrărilor şi serviciilor 
primite de la secţiile auxiliare pentru necesităţile sectorului administrativ şi de conducere 
al unităţii, şi se creditează, la sfârşitul lunii, cu ocazia repartizării raționale a cheltuielilor 
generale de administraţie în costul producţiei obţinute din activitatea de bază, precum şi 
în costul producţiei obținute din activitatea auxiliară care are caracter de marfă. După 
operaţia de creditare, contul 924 Cheltuieli generale de administraţie se soldează. 

În analitic, se dezvoltă pe feluri sau articole de cheltuieli specifice sectorului 
administrativ şi de conducere. 

Contul 925 Cheltuieli de desfacere se utilizează pentru înregistrarea cheltuielilor 
efectuate în legătură cu desfacerea produselor fabricate (cheltuieli de ambalare, de 
transport — dacă marfa circulă pe cheltuiala producătorului -, de manipulare, depozitare, 
înmagazinare, conservare, asigurare etc.). 

După funcţia contabilă este un cont de activ. 

Se debitează, în cursul lunii, cu ocazia colectării cheltuielilor ocazionate de sectorul 
de desfacere, care sunt înregistrate şi în contabilitatea financiară, iar la sfârşitul lunii se 
mai debitează cu contravaloarea produselor, lucrărilor şi serviciilor primite de la 
activitatea auxiliară pentru necesităţile sectorului desfacere şi se creditează, la sfârşitul 
lunii, cu ocazia repartizării raționale a cheltuielilor de desfacere în costul complet al 
producţiei obținute — operaţie după care se soldează. 

În analitic, se dezvoltă pe feluri sau articole de cheltuieli specifice sectorului 
desfacere. 


° Grupa 93 „Costul producţiei” cuprinde conturile: 

- 931 „Costul producţiei obţinute” 

- 933 „Costul producţiei în curs de execuţie” 

Contul 931 Costul producției obținute serveşte pentru evidența producției finite 
obţinute, care constă din produse finite, semifabricate destinate vânzării, lucrări executate 
şi servicii prestate pentru terţi, investiţii proprii sau alte activități. 

După funcţia contabilă este un cont bifuncţional. 


CURS CONTABILITATE DE GESTIUNE 
PROF.UNIV. DR. GHEORGHE LEPADATU 


Se debitează, în cursul lunii, cu preţul de înregistrare al producţiei finite obținute din 
procesul de producţie şi se creditează, la sfârşitul lunii, cu costul efectiv al producţiei 
respective decontată pe seama cheltuielilor ocazionate. Indiferent de soldul său, acest 
cont se închide la sfârşitul lunii prin contul 903 Decontări interne privind diferențele de 
preț, chiar dacă diferenţele sunt favorabile sau nefavorabile, după care se soldează. 

În analitic, contul 931 Costul producţiei obținute se dezvoltă pe obiecte de 
calculaţie. 

Contul 933 Costul producției în curs de execuție se utilizează pentru înregistrarea 
costului efectiv al producției în curs de execuţie, indiferent dacă provine din activitatea de 
bază sau cea auxiliară. 

După funcţia contabilă este un cont de activ. 

Se debitează, la sfârșitul lunii, cu costul efectiv al producţiei în curs de execuţie 
rezultată din activitatea de bază, precum şi din activităţile auxiliare şi se creditează, tot la 
sfârşitul lunii, cu costul efectiv al aceleiaşi producţii decontată pe seama cheltuielilor 
efectuate. După această operație, contul se soldează. 

În analitic, se dezvoltă pe obiecte de calculaţie. 


După înregistrarea în contabilitatea de gestiune a cheltuielilor de producție după 
destinaţia lor pe locurile care le-au ocazionat şi pe obiecte de calculaţie, în raport de 
calculul costului efectiv al producției obţinute în cursul lunii în procesul de fabricație. 
Costul efectiv cuprinde cheltuielile totale şi unitare ocazionate de fabricarea produselor şi 
este necesar să se calculeze pentru scopuri de decontare a producţiei obţinute, de control 
al cheltuielilor prestabilite pe locuri de cheltuieli şi pe produse şi de stabilire a eficienței 
activităţii desfăşurate. Calculaţia costurilor este o activitate practică complexă care se 
desfăşoară în continuarea înregistrării analitice a cheltuielilor de exploatare cu ajutorul 
contabilităţii de gestiune şi permite delimitarea acestora după destinaţie pe locuri de 
producţie, produse şi feluri de cheltuieli. 


3.3. Etapele metodologice privind contabilitatea de gestiune 
şi calculaţia costurilor potrivit metodelor de tip total şi lucrările 


implicate de aceasta! 


Lucrările de contabilitate de gestiune şi calculaţie a costului efectiv se desfăşoară 
într-o anumită succesiune logică, strict determinată, ale cărei etape se prezintă în 
continuare. 

a. Astfel, prima etapă o reprezintă colectarea cheltuielilor de producţie. În 
această etapă are loc colectarea cheltuielilor directe pe purtătorii de costuri (produse, 
lucrări, servicii, comenzi etc.) şi a cheltuielilor indirecte pe secţii şi sectoare de activitate 
se realizează cu ajutorul conturilor de calculaţie prin preluarea cheltuielilor de exploatare 
din contabilitatea financiară şi ordonarea lor după destinaţie în contabilitatea de gestiune, 


! Călin Oprea, Gheorghe Cârstea, op. cit. pag. 170 

debitându-se conturile de calculaţie pe analiticele corespunzătoare fiecărui cont în parte şi 
creditându-se contul 901 Decontări interne privind cheltuielile. 

b. Se începe apoi calculaţia costului efectiv cu decontarea livrărilor reciproce 
de produse, lucrări şi servicii între activităţile auxiliare pentru nevoile lor de 
producţie. Efectuarea decontării livrărilor reciproce dintre secţiile auxiliare necesită 
cunoaşterea costului efectiv al producţiei care face obiectul livrărilor respective, dar 
pentru calculul acestuia este necesară decontarea livrărilor reciproce. Reflectarea în 
contabilitate a decontărilor reciproce dintre secţiile auxiliare se face cu ajutorul conturilor 
analitice ale contului sintetic 922 Cheltuielile activităților auxiliare, care corespund 
fiecărei secţii auxiliare în parte. Astfel, se debitează conturile analitice care reprezintă 
secţii auxiliare consumatoare de produse, lucrări şi servicii şi se creditează conturile 
analitice corespunzătoare secţiilor auxiliare furnizoare ale producţiei respective, fără ca 
prin aceasta să se altereze rulajul contului sintetic. 

c. După efectuarea decontărilor reciproce dintre activitățile auxiliare, se trece la 
calculul costului efectiv al productiei auxiliare şi repartizarea cheltuielilor aferente 
productiei respective consumată pentru nevoile activităţii de bază şi a celorlalte 
sectoare de activitate din cadrul întreprinderii. Această operație de repartizare a 
cheltuielilor activităților auxiliare se reflectă în contabilitate prin debitarea conturilor de 
calculație corespunzătoare locurilor de activitate (cheltuieli) consumatoare şi creditarea 
contului 922 Cheltuielile activităților auxiliare. 

d. O altă etapă a calculaţiei costului o constituie repartizarea cheltuielilor 
indirecte de producţie asupra costului produselor fabricate în cadrul activităţii de 
bază. Această operaţie se face proporţional cu o anumită bază sau criteriu convenţional 
de repartizare, care exprimă cel mai bine legătura de cauzalitate dintre cheltuielile de 
repartizat şi baza de repartizare aleasă. Deci, proporţia în care se face repartizarea trebuie 
astfel stabilită, încât costul fiecărui produs să fie afectat cu o cotă-parte din cheltuielile 
indirecte de producţie, care să corespundă cât mai exact consumului real ocazionat de 
produsul respectiv. 

Cota respectivă de cheltuieli indirecte de producţie se adaugă la cheltuielile directe 
ale produsului respectiv, ce se găsesc deja înregistrate în debitul contului 921 Cheltuielile 
activității de bază şi se obţine costul de producție al acestuia. Reflectarea în contabilitate 
a operaţiei de repartizare a cheltuielilor indirecte de producție în costul efectiv al 
produselor fabricate în cadrul secţiilor respective se face prin debitarea contului 921 
Cheltuielile activităţii de bază şi creditarea contului 923 Cheltuieli indirecte de producție, 
care, în urma acestei operaţii se soldează. În situaţia în care condiţiile generale de 
exploatare justifică luarea în considerare la calculul costului efectiv al producţiei şi a 
cheltuielilor generale de administraţie, precum şi a cheltuielilor de desfacere, etapele 
calculaţiei trebuie completate cu repartizarea acestor cheltuieli. 

e. Repartizarea cheltuielilor generale de administraţie asupra costului 
produselor fabricate, lucrărilor executate şi serviciilor prestate de întreprindere 
constituie o altă etapă de calculaţie a costului efectiv. Spre deosebire de repartizarea 
cheltuielilor indirecte de producție, care se face, în general, pe bază de coeficienţi 
diferenţiaţi pe secții şi categorii de cheltuieli (cheltuieli cu întreţinerea şi funcţionarea 
utilajelor şi cheltuieli generale ale secției), repartizarea cheltuielilor generale de 
administrație se face pe bază de coeficient unic sau global, calculat după aceeaşi 
metodologie. 

Reflectarea în contabilitate a operaţiei de repartizare a cheltuielilor generale de 
administrație în costul efectiv al produselor fabricate de întreprindere se face prin 
debitarea contului 921 Cheltuielile activității de bază şi a contului 922 Cheltuielile 
activităților auxiliare, dacă producția auxiliară este destinată vânzării la terți sau 
sectorului propriu de investiții şi deci are caracterul de producție marfă şi creditarea 
contului 924 Cheltuielile generale de administraţie care în urma acestei operaţii se 
soldează. 

f. Repartizarea cheltuielilor de desfacere asupra costuri produselor 
fabricate reprezintă, de asemenea, o etapă necesară în anumite condiții de exploatare. 
Această etapă presupune adăugarea la costul de producție al produselor, a cheltuielilor de 
desfacere pe care le-au ocazionat, iar în cazul în care identificarea lor pe produs nu este 
posibilă, ele pot fi repartizate asupra costului produselor respective, proporțional cu 
greutatea sau volumul produselor livrate sau în funcție de alte criterii. 

Reflectarea în contabilitate a operației de repartizare a cheltuielilor de desfacere în 
costul efectiv al produselor fabricate de întreprindere se face prin debitarea contului 921 
Cheltuielile activității de bază şi a contului 922 Cheltuielile activităților auxiliare, numai 
pentru producția marfă rezultată de la aceste activități şi creditarea contului 925 
Cheltuieli de desfacere, care în urma acestei operații se soldează. 

Astfel, prin adăugarea la costul de producție şi a cotelor de cheltuieli generale de 
administrație şi, respectiv, de cheltuieli de desfacere, se obține costul complet al 
producției. 

După repartizarea cheltuielilor indirecte de producție şi a cheltuielilor generale de 
administraţie, în debitul contului 921 Cheltuielile activității de bază sunt colectate la 
sfârşitul lunii toate cheltuielile ocazionate de fabricarea producției. Aceste cheltuieli 
reprezintă costul efectiv total al producției întreprinderii şi sunt încorporate o parte în 
costul efectiv al producției finite, iar o altă parte în costul efectiv al producției în curs de 
execuție existente în secţii la sfârşitul lunii. 

g. Următoarea etapă implicată în calculația costului efectiv al producției finite o 
reprezintă determinarea cantitativă şi valorică a producţiei în curs de execuţie. Sub 
aspect cantitativ, producţia în curs de execuţie se stabileşte pe calea inventarierii la 
locurile de muncă, de control, de depozitare special amenajate etc., iar sub aspect valoric, 
prin evaluare, operaţie care se face, de regulă, la costul efectiv, ţinând seama de gradul de 
finisare tehnică, adică de numărul fazelor de fabricaţie parcurse şi stadiul de prelucrare în 
care se află. O dată stabilit costul producţiei în curs de execuţie, acesta se reflectă în 
contabilitatea de gestiune prin debitarea contului 923 Costul producției în curs de 
execuţie şi creditarea contului 921 Cheltuielile activităţii de bază, dacă rezultă din 
activitatea de bază şi respectiv a contului 922 Cheltuielile activităților auxiliare, dacă 
rezultă din activităţile auxiliare. 

h. Etapele de calculaţie a costului efectiv se încheie cu stabilirea acestuia pe 
unitatea de produs, utilizând procedeele cunoscute. Pe baza costului efectiv astfel 
calculat, la sfârşitul lunii se face decontarea producției finite obţinute şi depozitate pe 
parcursul lunii, prin debitarea contului 902 Decontări interne privind producția obținută 
şi creditarea contului 921 Cheltuielile activității de bază şi, respectiv 922 Cheltuielile 
activităților auxiliare, dacă este cazul, care se închid. 

În urma acestei înregistrări se poate determina cu ajutorul contului 902 Decontări 
interne privind producția obținută, diferența dintre preţul de înregistrare şi costul efectiv 

al produselor finite, care se trece asupra contului 903 Decontări interne privind 
diferenţele de preț. 

Parcurgerea etapelor respective de colectare a cheltuielilor de producție şi calculaţie 
a costurilor necesită executarea de postcalcul a următoarelor lucrări de contabilitate de 
gestiune mai importante, care intră în sfera sa de atribuţii, şi anume: 

° deschiderea conturilor analitice în cadrul contului sintetic 921 Cheltuielile 
activității de bază pe fiecare obiect de calculație (produs, lucrare, serviciu, comandă, loc 
(centru) de costuri etc.) pentru înregistrarea, în cursul lunii, a cheltuielilor directe privind 
producția de bază, iar la sfârşitul lunii şi a cotei de cheltuieli generale de administrație şi 
cheltuieli de desfacere stabilită prin repartizarea în funcție de anumite criterii; 

° deschiderea conturilor analitice în cadrul contului sintetic 922 Cheltuielile 
activității auxiliare pe fiecare secție, atelier sau unde este cazul şi pe obiecte de calculație 
(produse, lucrări, servicii, comenzi etc.), pentru înregistrarea în cursul lunii a cheltuielilor 
privind activitățile auxiliare, iar la sfârşitul lunii, dacă este cazul, şi a cotei de cheltuieli 
generale de administrație aferente producției marfă livrată de la aceste secții sau chiar şi a 
cotei de cheltuieli de desfacere, dacă livrarea producției respective ocazionează şi 
asemenea cheltuieli; 

° deschiderea de conturi analitice în cadrul contului 923 Cheltuieli indirecte de 
producție pe fiecare secție de bază, fază a procesului de producție etc. cu ajutorul cărora 
se înregistrează pe parcursul lunii colectarea cheltuielilor de regie ale structurilor 
respective pe feluri de cheltuieli, iar la sfârşitul lunii se înregistrează repartizarea 
cheltuielilor respective pe obiectele de calculație obținute în cadrul secțiilor de bază, în 
raport de criteriile folosite; 

° colectarea cheltuielilor generale de administrație la nivelul întreprinderii pe 
feluri de cheltuieli cu ajutorul contului 924 Cheltuieli generale de administraţie şi 
repartizarea acestor cheltuieli, acolo unde este cazul, în raport de criteriul stabilit asupra 
tuturor obiectelor de calculație; 

° colectarea pe feluri de cheltuieli a cheltuielilor de desfacere cu ajutorul 
contului 925 Cheltuieli de desfacere şi repartizarea acestora,în raport de criteriul stabilit, 
asupra obiectelor de calculație care le-au ocazionat; 

° deschiderea de conturi analitice în cadrul conturilor 931 Costul producției 
obținute, 902 Decontări interne privind producția obținută, 903 Decontări interne 
privind diferențele de preț şi 933 Costul producției în curs de execuție pe obiecte de 
calculație, similar cu analiticele deschise în cadrul contului 921 Cheltuielile activității de 
bază pentru înregistrarea pe parcursul lunii a contravalorii producției finite obținute la 
cost prestabilit, iar la sfârşitul lunii a decontării costului efectiv al acesteia, calculul şi 
repartizarea diferențelor de preț aferente producției respective, precum şi înregistrarea 
costului efectiv al producției în curs de execuție. 


De menționat că pentru reflectarea în contabilitate a contravalorii producției finite şi 
a celei în curs de execuţie, aceasta se determină mai întâi cantitativ, prin inventariere, iar 
apoi i se calculează costul efectiv în funcție de metoda de calculație aplicată în unitatea 
respectivă, prin folosirea procedeelor cunoscute. 

Efectuarea de către postcalcul a acestor lucrări necesită folosirea anumitor 
documente cu ajutorul cărora se consemnează cheltuielile de producţie şi producția 

obţinută în raport de cerinţele organizării contabilităţii de gestiune şi a calculaţiei costului 
efectiv al producţiei. 


3.4. Definiţia şi clasificarea metodelor de contabilitate de gestiune şi 


calculaţie a costurilor 


Definiţie. Clasificare. Etape metodologice. 

Definiţie: metoda de calculaţie a costurilor reprezintă acea tehnică complexă de 
parcurgere a unor etape metodologice în cadrul cărora se utilizează procedee specifice de 
calculaţie a costurilor necesare atingerii scopului final, şi anume determinarea costului pe 
unitatea de produs. 

Metodele de contabilitate de gestiune şi calculaţie a costurilor sunt influențate de 
particularităţile organizării şi tehnologiei producției, precum şi de complexitatea 
produselor fabricate. 


Clasificarea metodelor de contabilitate de gestiune şi calculație a costurilor, în 
ordinea evoluţiei lor: 


I. Metode clasice de contabilitate de gestiune şi calculaţie a costurilor (metode 
istorice, metode efective de calculatie): 

e metoda calculului direct (calculaţia simplă sau calculaţia globală); 

e metoda de contabilitate de gestiune şi calculaţie a costurilor pe faze de fabricaţie; 

e metoda de contabilitate de gestiune şi calculaţie a costurilor pe comenzi; 

e metoda de contabilitate de gestiune şi calculaţie pe baza costului normativ; 


II. Metode moderne de contabilitate de gestiune şi calculaţie a costurilor 
(evoluate, moderne) 
e metoda costurilor standard (standard cost); 
metoda costurilor directe (direct-costing); 
metoda G.P. (George Perrin); 
metoda THM (tarif-oră-maşină); 
metoda PERT (Pert-costing); 


III. Metode actuale de contabilitate de gestiune şi calculaţie a costurilor 
(evoluate, modernizate): 

e metoda ABC (costul activităţii de bază); 

e metoda ABM (managementul activităţii de bază); 

e metoda target-costing (costurile ţintă); 


De asemenea, clasificarea metodelor de contabilitate de gestiune şi calculaţie a 
costurilor se mai poate face şi după alte criterii: 

1. după sfera de cuprindere: 

e metode absorbante (full-cost) reprezintă acele metode care iau considerare toate 
resursele utilizate şi cheltuielile aferente unui obiect al costului; 

Exemplu: metoda globală, pe faze, pe comenzi, standard-cost, Pert-cost, Georges 
Perrin, ABC etc. 

e metode parţiale (partial-cost) reprezintă acele metode care iau considerare doar 
anumite resurse şi cheltuielile aferente unui obiect al costului (metoda Direct-costing, 
metoda costurilor directe); 

Obiect al costului — reprezintă numele tehnic al produsului, proiectului, activității 
sau scopului pentru care costurile sunt măsurate. 

2. după orientarea obiectului costurilor: 

e metode orientate pe purtători de costuri, reprezintă acele metode a căror 
orientare, în vederea determinării costului unitar, se realizează la nivel de produs, lucrare 
sau serviciu. 

Exemplu: metoda globală, pe comenzi, standard-cost etc. 

e metode orientate pe locuri de costuri reprezintă acele metode a căror orientare, 
în vederea determinării costului unitar, se realizează la nivel de loc de cheltuieli, sectoare, 
activităţi etc. 

Exemplu: metoda pe centre de responsabilitate, metoda ABC etc. 

e metode mixte reprezintă acele metode a căror orientare în vederea determinării 
costurilor se realizează atât la nivel de loc de cheltuieli, cât şi la nivel de purtători. 

Exemplu: metoda globală, metoda pe faze etc. 

3. după obiectivele urmărite: 

e metode monoobiective reprezintă acele metode care au un scop unic. Exemplu: 
metode cu scop calculatoriu (metode clasice). 

e metode pluriobiective reprezintă acele metode ale căror obiective sunt multiple. 

Exemplu: metode cu scopuri multiple orientate decizional, pe bază de indicatori etc. 
(metode moderne). 


Metode clasice de contabilitate de gestiune şi calculaţie a costurilor 


Metoda calculului direct (calculaţia simplă sau calculaţia globală) 

Esenţa acestei metode constă în raportarea totalului cheltuielilor directe şi indirecte 
dintr-o anumită perioadă la totalul producției obţinute. Esenţa ei poate fi exprimată astfel: 
chd + chind 


Q 


Se aplică în întreprinderile cu o producție omogenă, unde nu se obțin semifabricate, 
nu apare producția neterminată şi evidența cheltuielilor de producție se ține numai sintetic 
pe articole de calcul. 

În întreprinderile industriale această metodă de calculație a costurilor se utilizează 
pentru producția de bază, dacă aceasta are drept obiect al fabricației un singur produs, 
cum ar fi, spre exemplu: centralele hidroelectrice, fabricile de oxigen, carierele pentru 
extracția de substanțe minerale utile (talc, bentonită, caolin, nisip, pietriş etc.), organizate 
independent ş.a. 

Metoda globală se mai foloseşte şi în cazul unor ateliere auxiliare cum ar fi: 
centralele (stațiile) de apă, centralele termice, stațiile de transformare a energiei electrice, 
stațiile de compresoare, centralele de frig, centralele de climă ș.a., care produc un singur 
produs omogen şi sunt organizate independent. 

În asemenea cazuri, divizarea procesului tehnologic în scopul sectorizării 
cheltuielilor de producţie nu este justificată. Procesul de fabricaţie nu comportă producție 
în curs de execuţie (neterminată) sau, dacă aceasta există, se menţine constantă. 

Toate cheltuielile de producție se identifică nemijlocit pe purtătorul de cheltuială, 
respectiv pe produsul care le-a ocazionat; ele au deci caracter direct. 


Trăsături: 

° se aplică de către unitățile care fabrică un singur produs (producție omogenă), 
cum ar fi: fabricile de ciment, fabricile de cărămizi, hidrocentralele la care, de regulă, la 
sfârşitul perioadei nu există semifabricate sau producție neterminată, sau chiar dacă 
aceasta există este constantă (de exemplu producția de energie electrică şi termică, 
extracția de ţiţei şi gaze, cărbuni, prestarea de servicii de transport etc.); 

° constă în identificarea tuturor cheltuielilor de producție direct pe produsul sau 
grupa de produse care le-a ocazionat, având un caracter de cheltuieli directe. Un aspect 
esențial impus de necesitatea cunoaşterii structurii costurilor, analizării şi controlului 
acestora Îl constituie evidențierea cheltuielilor (deşi toate cheltuielile au caracter direct 
față de produsul realizat), pe grupe de cheltuieli, respectiv directe şi indirecte; 

° cheltuielile directe de natura celor cu materiile prime şi materialele auxiliare 
directe, salariile directe şi accesoriile la salariile directe, precum şi alte categorii de 
cheltuieli care, conform specificului unității respective, pot fi trecute în categoria 
cheltuielilor directe (amortizarea utilajelor) se înregistrează în cursul lunii în debitul 
contului 921 „Cheltuielile activității de bază” care se desfăşoară în analitic, după caz; 

° dacă producția se manifestă numai la nivelul secțiilor auxiliare, atunci 
colectarea cheltuielilor directe se va realiza cu ajutorul contului 922 „Cheltuielile 
activității auxiliare”; 

° cheltuielile indirecte se înregistrează separat cu ajutorul conturilor 923 
„Cheltuieli indirecte de producție” în cazul cheltuielilor de natura celor cu întreținerea şi 
funcționarea utilajelor şi a celor generale ale secției şi 924 „Cheltuieli generale de 
administraţie”, desfăşurat la fel, pe tipuri de cheltuieli, potrivit naturii lor; 

° la sfârşitul perioadei de gestiune, cheltuielile colectate în conturile 923 şi 924 
se vor repartiza direct asupra contului 921 fără calcul de repartizare. La sfârşitul lunii, 
atât cheltuielile directe, cât şi cele indirecte repartizate asupra celor directe, adică toate 
sumele colectate în debitul contului 921, se vor însuma obținându-se costul efectiv. 


Metoda de contabilitate de gestiune şi calculul costurilor pe faze de fabricaţie 

Această metodă se numeşte astfel pentru că evidenţa cheltuielilor de producţie se 
ține pe anumite complexe de operaţii care caracterizează etape distincte de fabricaţie sau 
faze de producţie încheiate. 

Aplicarea acestei metode cere ca planificarea şi evidenţierea cheltuielilor de 
producție să se facă pe articole de calcul, pe grupe de produse şi pe fazele sau etapele 
succesive de prelucrare prevăzute în procesul tehnologic al produsului. 

Calculul costului se face în primul rând pe faze şi apoi pe produse finite, şi anume: 
chd, + chind, 

Q, 
chd, + chind, 
Q, 


C al fazei I = 


C al fazei I = C,, 


CURS CONTABILITATE DE GESTIUNE 
PROF.UNIV. DR. GHEORGHE LEPADATU 


în care chd; sunt cheltuieli directe ale fazei I, chind; sunt cheltuieli indirecte ale fazei 
I, Q; este producţia fazei I, Q2 producţia fazei a doua şi aşa mai departe până la ultima 
fază a procesului de producţie. Calculaţia se face mai întâi pe faze şi apoi pe produse. 

Dacă în procesul de producţie a rămas şi producţia neterminată, valoarea acesteia se 
scade din totalul cheltuielilor fazei unde ea s-a constatat. 

Metoda se foloseşte în producția de masă în care produsul finit se obţine în condiţiile 
unui proces de producţie omogen, care se desfăşoară pe faze sau pe etape succesive de 
prelucrare. 

Calculul costurilor potrivit metodei pe faze se utilizează în întreprinderile cu 
producție de masă. Producţia de masă se caracterizează prin fabricaţia unor cantități mari 
de produse care au stabilitate în ceea ce priveşte nomenclatura şi care se obțin în cadrul 
unor etape succesive de prelucrare a unuia sau mai multor materiale inițiale. 

Aşa ar fi, spre exemplu: producţia unităţilor de exploatare carboniferă şi a diferitelor 
minereuri, producția schelelor de ţiţei şi gaze, producţia rafinăriilor de petrol, producţia 
centralelor  termo-electrice, producția întreprinderilor siderurgice, producția 
întreprinderilor petrochimice, producția fabricilor de ciment, a celor de geamuri, textile, a 
fabricilor de zahăr şi uleiuri, producția fabricilor de bere, de celuloză şi hârtie, producția 
alimentară. 

Bazându-se pe conceptul costurilor integrale, metoda de calculație pe faze implică 
desfăşurarea lucrărilor privind determinarea acestora potrivit schemei de principiu 
specifice metodelor de calculație de tip absorbant. 

Deşi în principiu parcurgerea etapelor în cauză comportă folosirea procedeelor cu 
valabilitate generală în calculaţie, totuşi aplicarea metodei pe faze la condiţiile concrete 
din întreprinderile cu producţie de masă presupune găsirea unor soluţii de rezolvare 
echitabilă pentru o serie de probleme importante, din care: 

stabilirea fazelor de calculaţie a costurilor; 

reflectarea costului semifabricatelor interne pe faze de calculaţie; 

repartizarea cheltuielilor de producţie între două sau mai multe produse obţinute 
din aceeaşi fază. 


Metoda de contabilitate de gestiune şi calculaţie pe baza costului normativ”. 

Această metodă se caracterizează prin calcularea cu anticipație a cheltuielilor de 
producţie pe baza normelor în vigoare folosite în întreprindere, elaborându-se aşa- 
numitele calculaţii normative. Se urmăresc apoi zilnic sau la perioade scurte abaterile 
cheltuielilor efective de producţie de la cheltuielile normative, precum şi modificările de 
norme. În felul acesta se stabilesc operativ toate cheltuielile de producţie, se scot în relief 
cheltuielile neeconomicoase şi pierderile ivite în procesul de producţie, locul de muncă, 
cauzele şi persoanele care le-au provocat, precum şi influenţa acestora asupra îndeplinirii 
planului costurilor de producţie. 

Costul efectiv (Ce) va fi dat de costul normat (Cn) influenţat cu modificările de 
norme din cursul perioadei (Mn) şi cu abaterile de la norme (An): 

Cet = Cn + Mn + An 

În cazul metodei costului normal cele mai multe probleme, în calculație, le pun 
costurile comune şi îndeosebi cele fixe, de structură, ale perioadei. Dacă mărimea 


? Dumitru Rusu, “Bazele contabilităţii” Editura Didactică şi Pedagogică, Bucureşti, 1977, pag. 161. 

costurilor directe este uşor sensibilă şi uşor de urmărit în orice metodă de calcul efectiv, 
cele comune creează probleme: de mărime, de comportament, de repartizare. 

De aceea, în îmbunătăţirea calculaţiei, atenţia s-a concentrat asupra acestor categorii 
de costuri. Prin maniera nouă de tratare a costurilor comune s-a ajuns la metoda costului 
normal. Metoda constă în utilizarea unor cote medii de costuri comune efective pentru 
repartizarea pe produse a costurilor comune, cote stabilite pe o perioadă mai lungă de 
timp, în care întreprinderea a avut o activitate normală. 

Folosind aceste mărimi medii, în repartizare, se poate ajunge în situaţia ca totalul 
costurilor comune efective Cc) să fie mai mic sau mai mare decât costurile comune 
normale (C,) repartizate asupra produselor. 

Abaterile, față de costurile normale ca mărime maximă raţională, afectează 
rezultatele financiare anuale ale întreprinderii şi nu costul produselor. Valorile medii care 
se folosesc pot fi: 

a) valorile medii statice, fiind calculate prin raportarea sumei costurilor mai 
multor perioade la numărul total al unităţilor de referință, din perioadele respective: 


unde Cen = valoarea medie a costului comun normal; C.e = costul comun total efectiv 


al perioadei i; m” = mărimea de referinţă a perioadei i. 

Dacă totalul (suma costurilor comune ale unui loc a fost de 324.000 u.m. pe 6 luni, 
cu un număr total de ore de 60.000, rezultă un cost normal pe oră de 5,4 u.m., iar mediu 
lunar de 9.000 u.m. 

Dar, cum valoarea medie nu ia în considerare influenţa unor factori, ci exprimă o 
valoare, la un moment dat, în perioada următoare, prin folosire, se ajunge la abateri. 

b) valorile medii actualizate sunt mărimi simple, corectate cu influenţa unor 
factori care se menţin şi în viitor sau cu influenţa unor factori ce vor acţiona în viitor: 
modificarea salariilor, tehnologiilor, organizării, preţurilor ş.a. 

În mod deosebit, se introduce obligația evidenţierii, calculării influenţei modificării 
gradului de încărcare a locului respectiv generator de costuri. 

c) calculația flexibilă a costului normal se bazează pe costuri medii orare, 
adaptabile la variațiile anumitor factori de influenţă. Între factorii de influenţă, cel mai 
relevant se apreciază ca fiind gradul de încărcare a capacităţii de producţie a unui loc 
generator de costuri. Această variantă separă abaterile totale de la costul normal în abateri 
datorate gradului de încărcare şi abateri datorate altor factori. 

În acest scop, costurile totale comune se cer grupate în costuri proporționale şi 
costuri fixe, iar pentru determinarea unor cote de costuri comune normale flexibile, se 
folosesc valorile medii actualizate, considerate norme interne, specifice locului, sau cifre 
orientative. Ele sunt determinate prin procedee ştiinţifice, pe baza condițiilor activității 
viitoare, care vor influenţa nivelul costurilor. 


Metode moderne de contabilitate de gestiune şi calculaţie a costurilor (evoluate) 

Metoda costurilor standard (standard cost)? 

Bazele acestei metode au fost puse de G. Harrisson în S.U.A. încă din 1919. 
Standard-costul — spune M. H. Jebrak — reprezintă un sistem de comparare a prețului de 
cost real şi comercial cu standardul prețului de cost comercial dinainte stabilit, precum şi 
un sistem de analiză a cauzelor de pe urma cărora s-a format diferența dintre standard şi 
încasările efective din vânzare. 

Prin această metodă se stabilesc cu anticipație cheltuielile directe de producție 
(materii prime directe, retribuţii directe etc.) pe baza documentaţiei tehnice şi a 
condiţiilor impuse de procesul de fabricaţie, denumite standarde, iar pentru cheltuielile 
indirecte, cheltuielile secţiilor de producţie, cheltuielile generale ale întreprinderii şi de 
desfacere se stabilesc „bugete de cheltuieli”, servind ca etaloane de măsură sau de 
comparaţie cu cheltuielile de producţie efective. 


Metoda de contabilitate de gestiune şi calculaţie a costurilor prin metoda 
costurilor directe (direct-costing) 


O altă metodă care a căpătat extindere pe scară tot mai largă în domeniul 
contabilităţii costurilor este metoda costurilor directe (direct-costing), denumită şi metoda 
costurilor marginale sau a costurilor variabile. Această metodă a fost creată de Jonsthon 
N. Harris şi G. Charter Harrisson şi a fost aplicată pentru prima dată în 1934 tot în 
S.U.A. 

La baza metodei stă principiul separării cheltuielilor variabile de cele relativ 
constante. Adică numai cheltuielile variabile compun costul produselor, întrucât numai 
acestea sunt ocazionate de fabricarea produselor, în timp ce cheltuielile relativ constante 
sunt considerate cheltuieli ale perioadei indiferent de produsele executate şi, în 
consecinţă, nu se includ în costurile de producţie, ci se trec la beneficii şi pierderi. Autorii 
consideră apariţia cheltuielilor relativ constante în costuri ca o denaturare a acestei 
categorii economice, mai ales pentru faptul că ele se includ folosind criterii convenţionale 
de repartizare. 

Din categoria cheltuielilor cu caracter variabil în funcție de volumul producţiei sau al 
desfacerii fac parte atât cheltuielile directe (materii prime directe, retribuţii directe, 
contribuţii asupra retribuirii directe, abur, apă, energie electrică pentru procesele 
tehnologice, cheltuieli de desfacere cu caracter variabil), precum şi cheltuielile indirecte 
variabile (combustibilul pentru încălzit, întreţinerea utilajelor etc.). 

Din categoria cheltuielilor relativ constante (fixe), uneori numite cheltuieli de 
structură sau ale perioadei, care nu se schimbă în raport cu volumul producției, fac parte 
retribuţiile conducerii, amortizarea, chiriile şi altele asemănătoare. 

Separarea cheltuielilor constante (fixe) de cele variabile şi repartizarea lor la 
beneficii şi pierderi, pe de o parte, permite o analiză substanțială asupra costurilor 
variabile care reflectă modul de desfăşurare a procesului de producţie, reprezentând deci 
costul real al fiecărui produs, şi, pe de altă parte, oferă cunoaşterea cheltuielilor constante 
în vederea reducerii lor pentru asigurarea rentabilităţii întreprinderii. 

Aşadar, metoda costurilor directe are la bază ideea cunoaşterii şi analizei 
rentabilităţii totale a nivelului rezultatelor globale şi nu pe aceea a costului complet, 


* Dumitru Rusu, op. cit. pag. 162 
* Dumitru Rusu, op. cit. pag. 165. 

punând deci pe primul plan determinarea contribuţiei la beneficiu a fiecărui produs, 
contribuţie care este rezultatul diferenţei dintre preţul de vânzare şi costurile variabile. 


Metoda de contabilitate de gestiune şi calculaţie a costurilor prin metoda THM 
(Tarif-oră-maşină) 

Se aplică în organizaţii economice cu un înalt grad de mecanizare, automatizare. 
Metoda urmăreşte să determine costul prelucrării, pe baza costului unei ore de 
funcţionare a maşinii, instalaţiei de pe fluxul de fabricaţie, ca un cost parțial la care 
trebuie adiționat costul materiilor prime şi materialelor directe, rezultând costul pe 
unitatea de produs. 

Metoda aduce noul şi în modul de repartizare a costurilor indirecte pe baza unor 
criterii diferite, încercând o legătură de cauzalitate între costul ce se repartizează şi 
mărimea de referinţă aleasă. 

Unitatea fundamentală, în cadrul metodei, este maşina, grupul de maşini pentru care 
se stabileşte tariful orar de funcționare, ca sumă a costurilor necesare funcționării, timp 
de o oră. Din structura tarifului nu face parte costul cu materiile şi materialele directe. 

Aplicarea metodei THM (sau cost-oră-producţie), ca metodă de planificare şi 
evidenţă a costurilor, necesită parcurgerea mai multor etape: 

1. O primă etapă se referă la stabilirea centrelor de producție, prin centru 
înţelegându-se o maşină, un grup de maşini, un utilaj, un loc de muncă , o instalaţie care 
pot fi reunite după criterii de dimensionare identice sau care să nu prezinte variaţii 
exagerate. Adică în cadrul denumirii generice strunguri, pot fi organizate mai multe 
centre. De exemplu, dacă există două strunguri — unul Carusel şi unul revolver — este 
evident că vom construi două centre. 

Gruparea în centre nu implică reamplasarea maşinilor, utilajelor, instalaţiilor. 
Noţiunea de centru este, în cazul metodei, atât teoretică, cât şi practică. De exemplu, sub 
acoperişul aceleiaşi hale (secţii), putem întâlni mai multe centre, grupate după criterii 
diferite. 

Centrele, determinate după criteriile amintite, se evidențiază în documentul 
„Nomenclatorul centrelor de producție”, cu date individualizate pe centre, necesare 
calculaţiei, ca: numărul de maşini al centrului, puterea, valoarea, suprafaţa ocupată, fond 
de timp de lucru, producția programată în ore (care constituie baza determinării costului 
orar de prelucrare), tariful — orar al maşinii. 

2. O a doua etapă cuprinde lucrările de determinare a structurii efectivelor de 
personal şi a capacităţii de producție ale fiecărui centru de producție. Deci, se determină 
numărul de muncitori pe centru, orele de lucru ale acestuia şi retribuţia orară pe centru, în 
funcție de fondul de timp disponibil al centrului. 

În cadrul etapei se determină efectivul unitar standard de muncitori de către 
organizarea muncii. Dacă un muncitor deserveşte două maşini, el va intra în calculul 
efectivului unitar cu 1/2. 

Cu ajutorul efectivului unitar, al numărului de maşini din centru şi a retribuției medii 
a muncitorilor se determină retribuţia orară directă pe centru (care, împărțită la numărul 
de ore-maşină, dă rezultatul retribuţiei medii orare a efectivului standard al centrului 
respectiv). 

Tot în cadrul acestei etape se determină: 

- numărul maxim anual de ore pe centru (după regulile studiate); 

- numărul anual de ore disponibile pe centru, care exprimă capacitatea de 
producţie a centrului şi care se determină pe baza numărului maxim de ore din care se 
scad orele de concedii ale muncitorilor, pauzele zilnice, alte întreruperi standard. 

Prin compararea producţiei, programată pe fiecare centru, exprimată în ore, cu 
numărul de ore disponibile ale centrului, rezultă excedentul sau deficitul de capacitate în 
ore. 

Situaţia structurii efectivelor (S.S.E.) cuprinde informaţii privind efectivele, salariile 
directe pe centre, fondul de timp maxim disponibil, fondul de timp disponibil al centrelor, 
producţia programată pe centre exprimată în ore, diferențele de capacitate pe centre, 
transferări între centre, valoarea timpului neutilizat pe centre, salariile pentru muncitorii 
auxiliari ai tuturor centrelor. 

3. O a treia etapă constă în elaborarea bugetului operațional (B.0.). Bugetul 
operaţional cuprinde toate costurile comune (indirecte) privind fabricaţia, administrarea şi 
desfacerea. Nu sunt incluse în B.O. costurile cu manopera directă a centrelor, stabilită 
prin S.S.E. şi cu materiile directe. 

Structura bugetului operaţional este una flexibilă, potrivit specificului întreprinderii 
şi a criteriilor luate în considerare pentru repartizarea costurilor indirecte pe centre de 
producţie. 

Bugetul operaţional cuprinde costurile grupate pe destinaţii şi feluri pentru analiza 
utilizării capacităţilor, şi o grupare în fixe şi variabile, la diferite nivele ale gradului de 
utilizare a capacităţii întreprinderii. 

Pentru exercițiul viitor, bugetul operaţional se întocmeşte pe baza realizărilor anului 
precedent cu corecțiile ce se impun pentru anul de plan. 

4. A patra etapă cuprinde lucrările de repartizare a costurilor din bugetul 
operațional pe centre. În acest scop se întocmeşte „Foaia de repartizare a costurilor” 
(F.R.C.) pe baza documentelor etapelor anterioare. 


Felurile de costuri din bugetul operaţional se repartizează pe centre după criterii 
diferite: 

- costul cu spaţiul productiv — după suprafaţa ocupată de utilajele centrului de 
producţie; 

- costul cu energia electrică în scopuri motrice — după mărimea puterii instalate, 
înmulțită cu numărul de ore de funcţionare; 

- costul cu energia pentru iluminat — după puterea consumatorilor înmulțită cu 
numărul de ore iluminat; 

- costul cu amortizarea utilajelor, întreținerea şi reparațiile — după valoarea 
utilajelor; 

- contribuția la asigurări sociale poate fi tratată diferit; 

- O parte aferentă salariilor directe; 

- o altă parte, repartizată pe centre, în funcție de totalul salariilor acestora. 

5. Ultima etapă — a cincea — se referă la lucrări legate de determinarea tarifului-oră- 
maşină al fiecărui centru de producţie. În această etapă se elaborează „Tabloul 
rezumativ” (T.R.) pe baza „Foii de repartizare a costurilor” (sau Colii de repartizare a 
costurilor) pe centre de producţie sau Tabloul de repartizare. 

Cunoscând tariful-oră-maşină şi itinerarul produsului, se determină costul prelucrării 
pe produs, la care, adăugând costul cu materiile şi materialele directe, se obţine costul 
produsului. 

Raportând costul produsului (cost absorbant) la cantitatea de produs, se obține costul 
unitar al produsului (antecalculat / planificat şi postcalculat / efectiv). 

Metoda prezintă o serie de avantaje faţă de metodele clasice: 

- urmăreşte o mai bună folosire a maşinilor, utilajelor, instalaţiilor prin aducerea 
în prim plan a modului de utilizare a capacităţilor de producție; 

- permite stabilirea acelor maşini, utilaje insuficient încărcate sau cu 
rentabilitate scăzută; 

- asigură folosirea integrală a timpului normat; 

- mobilizează capacităţile intelectuale ale omului în găsirea soluţiilor de folosire 
rațională a maşinilor şi utilajelor, reducerea costurilor de funcționare a lor, şi, prin 
aceasta, reducerea costului produselor; 

- asigură o folosire mai bună a forței de muncă; 

- permite o repartizare judicioasă a lucrărilor pe maşini, utilaje şi a costurilor 
indirecte, asigurând o fundamentare realistă a costurilor şi preţurilor produselor; 

- asigură stabilirea abaterilor de la costurile planificate cu ajutorul T.H.M. ca 
etalon de comparaţie; 

- creează condiții pentru determinarea rentabilităţii maşinilor şi centrelor de 
producţie, fapt ce permite o lansare judicioasă a fabricaţiei. 

Metoda are şi dezavantaje: nu poate fi folosită în condiţiile producției de îmbinare 
decât prin informatizare. Prelucrarea manuală devine ineficientă, inoperantă. Tratarea 
costurilor de vânzare ca fiind element structural al tarifului-orar este contestabilă, 
deoarece cu greu putem să ne imaginăm legătura directă dintre diferitele cheltuieli şi 
costuri ale comercializării produselor şi timpul de funcţionare al centrelor prin care trece 
(sau nu) produsul respectiv. 

Se consideră că metoda nu are în vedere un cost important şi cu pondere în unele 
ramuri şi subramuri: materiile şi materialele directe. Dar se poate ca, pentru costul cu 
materiile şi materialele să folosim regulile impuse de metoda normativă sau metoda 
standard cost. 


Metoda de contabilitate de gestiune şi calculaţie a costului prin metoda PERT 
(Pert-Costing) 

În ultimii ani, pentru planificarea şi urmărirea realizării unor lucrări complexe se 
folosesc metode noi, cu reprezentare grafică, bazate pe teoria matematică a grafurilor şi 
care poartă denumiri diverse, ca C.P.M. (critical perth method), sau PERT (în traducere: 
„tehnica evaluării şi controlului programelor”). 

Metoda PERT a fost elaborată în 1957 în S.U.A. şi a fost aplicată în construcția 
întreprinderilor chimice, iar în 1958 a fost utilizată în construcția rachetelor „Polaris”. 

Rezultatele obţinute prin aplicarea metodei PERT, concretizate în special în 
scurtarea termenelor de realizare şi punerea în funcțiune a lucrărilor, au determinat 
răspândirea acesteia în întreaga lume şi extinderea aplicării ei în diferite domenii de 
activitate. 

La început, principalul obiectiv al metodei a fost controlul termenelor de execuţie. 
Ulterior, sfera sa de aplicare a fost extinsă şi asupra folosirii raţionale a resurselor 
materiale şi băneşti şi optimizării costurilor. 

Ca urmare, metoda PERT a căpătat denumiri diferite, ca PERT-timp, atunci când 
este vorba de urmărirea scurtării termenelor de execuţie, şi PERT-cost, pentru urmărirea 
atât a timpului de execuţie, cât şi a costului produselor. 

Principiile metodei PERT se bazează pe detalierea fiecărei faze din cadrul proceselor 
de lucru ale produsului, adică se porneşte de la ideea că orice lucrare complexă se poate 
descompune într-o serie de operaţii simple, elementare, numite în cercetarea operaţională 
activități, care implică o durată şi un consum de materiale şi manoperă. 

Aceste activităţi — operaţii se evidenţiază în grafice sub formă de reţea, fiecare 
activitate fiind reprezentată de un simbol acordat pe baza unei clasificaţii zecimale, în 
funcţie de gradul de detaliere a activităţilor. 


Metoda Pert-Cost asociază costului unui program cu timpul de execuţie / realizare a 
programului. Fabricarea produselor, lucrărilor, serviciilor se realizează în spațiu şi timp. 

În spaţiul locurilor succesive de fabricaţie, de realizare a operaţiilor şi în timp, adică 
procesul stocării din momentul lansării fabricaţiei până în momentul recepţionării 
produsului finit. 

Operaţiile, în succesiunea lor, necesită angajarea de costuri materiale, muncă vie şi 
care se determină pe baza Tehnicii analizării şi evaluării programului (PERT — Program 
Evaluation and Review aTechnique). 

Pentru a găsi succesiunea optimă a executării lucrărilor şi a alocării optime a 
resurselor, metoda foloseşte teoria grafelor cu ajutorul cărora se determină drumul critic. 


i. Metode actuale de contabilitate de gestiune şi calculaţie a costurilor 
(evoluate, modernizate) 


Metoda ABC (Activity Based Costing — costul activităţii de bază) 

Calculaţia costurilor pe activităţi (activity-based costing — ABC) este o metodă de 
abordare a repartizării cheltuielilor, prin care se identifică principalele activităţi 
operaţionale, se clasifică toate cheltuielile pe activităţi, se reduc sau se elimină activităţile 
negeneratoare de valoare şi se repartizează cheltuielile utilizând ca bază activitatea care le 
generează. 

Iniţial, metoda Activity Based Costing (ABC) a apărut în S.U.A. la sfârşitul anilor 
'80 ca rezultat al unei munci depuse de către grupul „Consorţiului Internaţional pentru 
Prelucrare Avansată” (C.A.M.I.). Contextul apariţiei şi necesitatea metodei ABC pot fi 
explicate prin următoarele elemente: 

- creşterea costurilor indirecte în majoritatea sectoarelor economiei, atât ca 
valoare absolută, cât şi ca valoare relativă; 

- schimbarea naturii costurilor indirecte. Ponderea costurilor indirecte în totalul 
costurilor a crescut, fiind datorată complexităţii, diversităţii gamei sortimentale şi calității 
produselor, în detrimentul costurilor variabile, legate de volumul producției; 


` Prelucrare după Corina Graziella Dumitru şi Corina Ioanăş, “Contabilitatea de gestiune şi evaluarea 
performanţelor”, Editura Universitară, Bucureşti, 2005, pag. 345. 

- evoluția manoperei directe. Proporția costului manoperei directe în costul total a 
fost redusă în mod constant. Acest lucru este evident şi se poate observa insuficiența 
utilizării unitare în alocarea costurilor indirecte. 

Metoda ABC este motivată de credința potrivit căreia informaţiile contabile 
tradiționale nu sunt folositoare managerilor, care sunt interesaţi în evaluarea eficacităţii 
deciziilor resurselor alocate în întreprinderile lor. Această informaţie tradițională este 
angrenată în schimbul satisfacerii auditorilor sau altor persoane externe care sunt 
interesaţi de evidenţa financiar-contabilă. 


Premisele organizării contabilităţii de gestiune şi calculaţiei costurilor prin 
metoda ABC (Activity Based Costing) 

În vederea garantării modului de organizare eficient al contabilităţii de gestiune şi a 
calculației costurilor prin metoda ABC s-au avut în vedere următoarele premise: 


1. Adoptarea metodei de calculaţia costurilor pe activități (ABC). În alegerea 
metodei ABC s-au avut în vedere factorii de organizare ai contabilităţii de gestiune şi 
calculației costurilor, precum: mărimea întreprinderii, utilizarea tehnologiei, numărul 
produselor, semnificaţia costurilor indirecte şi competiţia. Implementarea metodei de 
calculaţia costurilor pe activități în industria textiă se realizează în concordanță cu 
anumite cerințe legate de factorii sus amintiţi şi presupune: 

- stabilirea proceselor, a activităţilor şi operaţiilor conform specificului 
organizării transversale a întreprinderii; 

- stabilirea unităţilor de măsură sau a inductorilor de costuri (cost drivers) 
aferente obiectelor calculației costurilor, specifice industriei confecţiilor textile; 

- adoptarea şi îmbunătăţirea sistemului documentelor justificative potrivit 
specificului metodei ABC. În cadrul acesteia se vor include şi documentele justificative ce 
vizează înregistrarea producţiei, a costurilor, a abaterilor de costurile antecalculate, 
respectiv analiza indicatorilor de pilotaj şi a tablourilor de bord. 


2. Stabilirea intervalului de timp aferent desfăşurării operaţiilor economico- 
financiare şi determinării costurilor. Pentru a nu denatura costurile în cadurl exerciţiului 
se păstrează perioada de gestiune aleasă în antecalculaţie şi în postcalculație. Astfel, 
potrivit specificului industriei confecţiilor textile, perioada de gestiune aleasă se 
raportează la lună sau la semestru, dar cu unele excepţii şi anual. În cazul raportărilor 
periodice (lunar), conducerea şi serviciile funcţionale ale întreprinderii trebuie să ia în 
considerare unele aspecte ce vizează: 

- mijloacele tehnice şi personalul alocat în vederea realizării acestor activităţi; 
dacă ţinem cont de specificul metodei ABC, acest lucru nu constituie un impediment 
pentru serviciile funcționale ale întreprinderii, iar resursele umane sunt bine delimitate; 

- determinarea cu justeţe a producţiei şi a costurilor producţiei obţinute; metoda 
ABC se remarcă în special prin acest aspect, al corectitudinii determinării costurilor; 

- organizarea controlului operativ şi post-operativ; posibilitățile oferite de 
metoda ABC în acest sens vin să completeze precedentele aspecte menţionate; 

- informarea diferitelor categorii de utilizatori ai întreprinderii; metoda ABC 
oferă o cantitate imensă de informaţii necesare tuturor categoriilor de utilizatori 
(conducere, servicii funcţionale, alte servicii) fiind utilizate pentru analiză şi raportare. 

3. Alegerea personalului competent în vederea executării lucrărilor specifice 
contabilităţii de gestiune şi calculației costurilor. În cazul metodei ABC fiecare serviciu 
funcțional sau departament are un reprezentant. Elaborarea lucrărilor de antecalculaţie cât 
şi de postcalculaţie se realizează la nivel de serviciu funcţional, iar astfel 
responsabilitatea privind întocmirea şi asumarea răspunderii revine în speţă doar 
departamentului respectiv. Toate bugetele sunt colectate apoi de către compartimentul de 
contabilitate al întreprinderii şi supuse aprobării de către conducerea instituţiei respective. 


4. Planificarea în timp a lucrărilor specifice contabilităţii de gestiune şi calculației 
costurilor. Acest aspect este strâns legat de precedentul, iar modalitatea de vizionare 
privind gradul de îndeplinire al sarcinilor asumate de departamente se realizează cu 
ajutorul graficelor sau al situaţiilor tabelare, ele putând îmbrăca forme diferite, funcţie de 
cerinţele conducerii întreprinderii. 


5. Alegerea modului de prelucrare al informaţiilor obţinute din contabilitatea de 
gestiune. Datorită faptului că metoda ABC presupune un volum imens al introducerii şi 
prelucrărilor datelor, este necesară procesarea acestora cu ajutorul unor programe 
informatice performante, ce rulează pe platforme dotate cu calculatoare performante, ce 
rulează pe platforme dotate cu calculatoare performante. Aici intervine şi avantajul 
prelucrării datelor în reţea, fie ea de tip intranet sau internet. 


Procese şi activităţi. Rolul acestora în contabilitatea de gestiune şi calculaţie a 
costurilor 

Procesele reprezintă o grupare de două sau mai multe activităţi participante la un 
obiectiv comun, unite fiind între ele prin aceleaşi tipuri de fluxuri (materiale şi/sau 
informaţii), ca şi în cazul familiei de procese. Procesul furnizează un produs sau o 
prestație internă sau externă. Toate activitățile cuprinse în cadrul unui proces se înlănțuie 
în mod logic. Ţinând cont de formarea „output”-ului procesului, se procedează la sortarea 
activităților pornind de la cele situate în amonte spre cele din aval (de exemplu: definirea 
politicii de achiziţie, comercializare în cantități mari etc.). 


Activitatea reprezintă o grupare de două sau mai multe operaţii participante la un 
obiectiv comun. Dacă ţinem cont de modul de derulare al activităților raportate la 
perioada de gestiune, putem identifica trei tipuri de activităţi: 


1. activități antemergătoare producției — aici se pot include acele activități care 
vizează planificarea producției, proiectarea şi dezvoltarea produselor; 
2: activități suport (de asistare) — aici se pot include activități ce ocazionează 


existența obiectelor costurilor (produse, lucrări executate, servicii prestate) legate în mod 
nemijlocit de contribuția la reuşita pe ansamblu a activităților principale (de exemplu: 
livrarea comenzilor clienților în termenul prevăzut prin contract, emiterea facturilor 
pentru expedierea produselor etc.); 

3. activități curente — aici se pot include toate activitățile logistice necesare 
asigurării continuității activității pe ansamblu a întreprinderii. 

Operatia reprezintă baza analizei acțiunilor personalului angajat în realizarea 
acestora (de exemplu: vizitarea saloanelor de prezentare, stabilirea de contracte etc.). 
Operația reclamă participarea obligatorie la o activitate. 


În desfăşurarea procesului tehnologic de execuţie se are în vedere ca fiecare operaţie să 
fie executată în timp limitat. 

Comensurarea cantitativă a volumului producţiei obţinute se realizează cu ajutorul 
unităţilor de calculaţie, care îmbracă două forme: fizică şi convenţională. În industria 
textilă se utilizează ambele unităţi de calculaţie. În cadrul unităţilor de calculaţie fizice 
sunt cuprinse: unitățile de măsură tehnice, precum metrul, metrul pătrat, completul, 
bucata, perechea etc. În categoria unităţilor de calculaţie convenţionale pot fi menţionate 
atât forma unităţilor de timp (număr ore fabricate, număr ore testare, număr ore 
prelucrare, număr ore executare, număr ore întreţinere), cât şi forma referenţială (număr 
loturi lansate, număr contacte lunare, număr foi centralizatoare, număr antecalculații, 
număr contacte investiţii, număr colaborări etc.). 

Conform metodei ABC retratarea datelor în vederea înregistrării lor în contabilitatea 
managerială se realizează astfel: 

- identificarea proceselor în cadrul întreprinderii: procesul de aprovizionare, 
programul de asigurare a calităţii, programul de producție, procesul de comercializare, 
procesul de expediere; 

- identificarea principalelor activităţi în cadrul proceselor. 


Organizarea  calculaţiei costurilor pe activități presupune parcurgerea 
următoarelor etape: 

1. Analiza activităţilor şi stabilirea ierarhiei proceselor 

Această primă etapă are în componenţa sa mai multe subetape, după cum urmează: 


Definirea proiectului ABC: 

Un proiect de grup este constituit din toţi responsabilii serviciului funcțional, astfel 
că şeful de proiect scoate la suprafață decupajul pe activități posibile de realizat. 
Responsabilii serviciului funcţional pot înţelege indicatorii de pilotaj sau structura 
costurilor după propria lor logică. 


Stabilirea listei preliminare a activităţilor: 
Se poate efectua în una din următoarele modalități: 


° formarea unui grup de proiect pe baza obiectivelor şi conceptelor metodei 
ABC/ABM; 

° conversații individuale cu directorii de departamente ai întreprinderii; 

° reuniuni colective (sunt indispensabile, căci munca într-un grup de persoane 


aparținând mai multor servicii funcționale contribuie la o mai bună înțelegere a ideii de 
activitate transversală şi de procese); 

Se mai pot utiliza, de asemenea, pentru analiza şi stabilirea listei activităţilor: 
chestionări şi interviuri, consemnarea acestora de către salariaţii întreprinderii, analiza 
documentară. Proiectul ABC şi personalul întreprinderii pot contribui la stabilirea listei 
preliminare a activităţilor. 

Validarea listei activităţilor: 

Prezintă două obiective majore: 

° asigurarea că fiecare activitate este semnificativă şi reprezentativă pentru ceea 
ce urmează a se realiza, fie creează o valoare pentru client, fie nu consumă foarte multe 
resurse; 

° asigurarea că numărul activităților nu este prea mare şi prea costisitor volumul 
de muncă depus la elaborarea şi colectarea datelor pe activitate. Astfel, putem avea în 
vedere următoarele aspecte ce nu trebuie neglijate: 


e) un serviciu funcţional nu poate descrie mai mult de trei până la opt activităţi; 

e) o listă nu poate depăşi 50 de activităţi, pentru a fi utilizate întotdeauna, în 
cadrul grilei de calcul a costurilor de producție; 

e) activitățile care consumă mai puţin de 1% din resurse trebuie regrupate în 


cadrul altora. 


Identificarea operaţiilor fiecărei activităţi 

Pentru fiecare activitate, un număr cert de informaţii sunt colectate în vederea 
obținerii tuturor necesităţilor ce revin aplicării metodei ABC. Activităţile se axează pe 
colectarea unor informaţii cu privire la: modul lor de definire, la furnizor, client şi 
resursele consumate. 


Regruparea activităților 

Regruparea activităţilor se poate face datorită mai multor motive. Certitudinile sunt 
pur formale. De exemplu, nu trebuie să avem o listă de activităţi prea lungă deoarece 
liniile grilei de cost de producție sunt reduse. Se regrupează atunci toate activităţile, 
deoarece legătura cu produsul este respinsă sau pentru că acelaşi inductor al activităţii 
fusese deja ales. Cu alte cuvinte, avem trei modalități de regrupare a activităţilor: în 
procese, în activităţi directe sau în familii de activităţi. 


Regruparea activității în procese: 

Trebuie să ţinem cont că activitățile care sunt orientate după acelaşi obiectiv se 
înlănțuie unele de altele. 

Regruparea activităţii indirecte în activităţi directe 

Această regrupare are legătură în particular cu funcțiile-suport ale întreprinderii 
pentru care conexiunea cu produsul sau cu un alt obiectiv al costului nu este întotdeauna 
evident. Activităţile directe pot fi afectate fără dificultate la nivelul costului de producţie. 
În schimb, activităţile suport pot — după caz — să primească activităţile trecute ca directe, 
căci este imposibil de identificat care este clientela care le consumă sau pot fi afectate 
direct obiectivelor costului. 


Regruparea activităţii în familii de activități 

Modalitatea de simplicare constituie motivul de regrupare a activităților în familii de 
activităţi. Toate aceste regrupări vizează supunerea listei activităţilor utilizatorilor cărora 
le sunt utile. Acestea vizează în principale: 

° evitarea unui sistem prea complex de utilizat sau de măsurare zilnică; 

° facilitarea apropierii şi utilizării ce revin conducătorilor de departamente şi 
serviciilor departamentale; 

° obținerea unei modelări în activități care sunt optime şi obținerea unui 
echilibru între costul de mentenanţă a informaţiei şi utilitatea prețului de decizie şi pilotaj. 

Construirea structurilor cantitative 

În vederea realizării planificării cantităților aferente activităților este necesar să luăm 
în calcul o perioadă de plan mai mare de un an pentru a nu perturba eventualele restricții 
datorate folosirii unor perioade mai scurte de timp. Mai întâi se realizează planificarea 
cantităților aferente activităților suport (parțiale), care reprezintă, de fapt, etalonul de 
măsură pentru capacitatea şi volumul realizărilor centrelor de costuri. Se poate alege unul 
dintre cele două procedee posibile, şi anume: 

- planificarea orientată pe capacitate. Prima dată se identifică ce pondere din 
capacitatea totală a unui loc de costuri este ocupată de respectivul proces parțial. Dacă 
această valoare este divizată la capacitatea necesară unei singure desfăşurări a procesului 
parțial, se obţine volumul ce se poate realiza cu privire la procesul parțial analizat. 

- în cazul planificării în condiții restrictive, la stabilirea cantităților de proces 
planificate nu se pleacă de la capacităţi maxime, normale sau optime, ci în cele mai multe 
cazuri factorul restrictiv îl reprezintă planul de desfacere. Cantităţile de proces planificate 
se stabilesc atunci în raport cu aceste elemente restrictive. 


3. Determinarea costului de producţie 

Determinarea costului de producție presupune să plecăm de la un număr sigur de 
informaţii financiare, dar şi informaţii asupra produselor şi clienţilor. Aplicarea 
operaţională a metodei ABC sub aspectul costului de producţie nu va scăpa de la această 
regulă. Principiul metodei ABC este următorul: produsele consumă activităţi, care — la 
rândul lor — consumă resurse, iar resursele sunt însumate, căci ele formează un cost. 
Derularea metodei ABC presupune parcurgerea a trei subetape fundamentale care trebuie 
respectate, după cum urmează: 

- identificarea resurselor consumate de activităţile interne; 

- alocarea resurselor pe activităţi; 

- identificarea activităţilor consumatoare (pe produse sau clienţi). 

Relaţie de calcul: 

Cost de producție = Costuri directe + Cota costurilor indirecte alocate 

Cota costurilor indirecte alocate se referă la acea parte din cheltuielile indirecte 
alocate asupra obiectului de costuri cu ajutorul procedeului alocării. Procedeul alocării 
presupune parcurgerea următoarelor etape: 

- calculul coeficientului de alocare (KA): 

a ut Ch, 


A n 
2 b, 
i=l 


unde: Cha = cheltuieli pe activități, b, = bază de alocare, n = numărul obiectelor de 
calculat, i = obiect de calculație. 

- determinarea cotei de cheltuieli aferente fiecărui purtător se realizează astfel: 

Cota (Cha) = KA X bai 


Metoda ABM (Activity Basic Management - managementul activității de bază)” 


é Corina Graziella Dumitru, op. cit. pag. 362. 

Managementul pe activități se bazează pe un decupaj al întreprinderii pe activităţi 
similar celui definit prin metoda ABC. Pentru unii autori, managementul pe activităţi este 
perceput ca o dezvoltare, o îmbunătăţire a metodei ABC, în schimb pentru alţii, ABC-ul 
nu reprezintă decât un subprodus al managementului pe activități. Există şi o a treia 
categorie de autori cu o concepție diferită, şi anume în timp ce ABC nu reprezintă decât 
un instrument de calcul al costurilor, ABM ar trebui considerată ca o psihologie a 
managementului performanţei. 

Calculaţia costurilor de proces nu aduce noutăţi privind analiza eficienţei economice 
printr-o comparaţie de tip admisibil — efectiv. Există paralelisme faţă de calculația de plan 
a costurilor manageriale dacă pentru locurile de costuri primare ale acestei calculații (care 
nu ţin de sectorul de producţie), se utilizează mărimi de referinţă directe. 

Noutatea ABM-ului constă în evidenţierea costurilor produsului pe perioade lungi. 
Comparativ cu calculaţia tradițională a costurilor complete, modul de repartizare a 
costurilor comune indirecte în cadrul calculaţiei costurilor de proces reprezintă un 
avantaj. Este însă îndoielnic dacă asemenea avantaje se menţin comparativ cu calculaţia 
costurilor de plan marginală sau cu calculaţiile având la bază contribuţiile de acoperire 
(marja de rezultat). 

Totuşi, în viitor (cel puţin pentru acele întreprinderi care nu dispun încă de o 
calculaţie de plan bazată pe costuri marginale sau o calculaţie a contribuţiilor la rezultat), 
în condiţiile creşterii continue a ponderii costurilor fixe în ansamblul costurilor se va 
pune problema introducerii calculației costurilor de proces. În plus, o calculaţie a 
costurilor de proces poate fi implementată alături de o calculaţie a costurilor de plan, fără 
a afecta aplicarea acesteia în sectorul de producţie. Îndeosebi la întreprinderile prestatoare 
de servicii precum băncile, casele de asigurări etc., calculaţia costurilor de proces poate 
aduce beneficii importante, având în vedre ponderea ridicată a costurilor comune — 
indirecte în ansamblul costurilor acestora. 

În timp ce calculaţia costurilor prin metoda ABC permite abandonul viziunii de 
„control al resurselor” în favoarea unei viziuni de „control al activităţilor, metoda 
ABM apare ca o metodă de management al întreprinderii care trebuie să permită pilotajul 
strategic al organizației în scopul ameliorării performanţei pe baza unui demers de 
progres continuu. 

În viziunea ABM, întreprinderea apare ca o reţea de activități organizate în procese 
transversale care concură în totalitate la procesul de creare a valorii. 

Ca atare, ABM este considerată un mijloc de pilotaj strategic, cel puţin din trei 
puncte de vedere: 

l. O nouă viziune a produsului. Analiza strategică are în vedre cuplul produs- 
piață’, cuplu care nu poate exista decât în măsura în care piața recunoaşte un produs. 
Pentru întreprindere această orientare spre piață are două consecințe: 


a. încercarea de a optimiza cuplul „„valoare-cost”; reducerea costurilor şi 
adăugarea lor la valoare; 
b. perceperea costului într-o viziune de cost global, integrând în această 


categorie anumite costuri ce pot fi factori de diferențiere şi creatori de valoare pentru 
clienți, cum ar fi spre exemplu, costurile de utilizare sau de distrugere a bunurilor; 

2, Întreprinderea este privită ca un ansamblu de procese: (un ansamblu de 
activităţi legate între ele prin fluxuri de informaţii, care se combină pentru a furniza un 
produs material sau nematerial important şi bine definit). Exemplu: procesul de 

fabricaţie este ansamblul activităţilor ce concură la transformarea materiei prime în 
produs finit; sau procesele de vânzare combină ansamblul activităţilor necesare asigurării 
vânzării. 

Depăşind decupajul pe funcții sau pe domenii de responsabilitate, această descriere a 
proceselor are în vedere o viziune transversală a organizației, care devine pertinentă 
numai în măsura în care este legată de crearea valorii aşteptate, ca răspuns la nevoile 
clienţilor. Prin urmare, activităţile reprezintă legătura între valoare şi procese, fiind 
analizate în raport cu răspunsul la întrebarea „această activitate participă sau nu la 
realizarea valorii?” Această viziune se bazează pe noţiunea de linie de valoare adăugată 
ce permite interacțiunea activităţilor în căutarea performanţei. 

În pilotajul pe activităţi căutarea valorii ridică numeroase dificultăţi: 


9) furnizarea unei prestații de către o activitate este întotdeauna anterioară creării 
valorii recunoscută de către client; 

o anumite activități nu par să conducă la crearea valorii pentru clientul final, 
fiind totuşi indispensabile în procesul de creare a produsului; 

O performanța nu poate fi judecată individual, ci numai în raport cu „utilitatea” 
activităților în procesul de creare a valorii finale. 

3. Metodele de reducere a costurilor sunt organizate pe trei axe: 

a. o restructurare a activităților care are ca scop eliminarea proceselor şi 
activităților fără valoare adăugată înainte de a raționaliza organizarea internă; 

b. căutarea eficienței activităților restante, dar purtătoare de valoare adăugată 


prin studii concurențiale, sau benchmarking, studii care constau în căutarea performanţei 
prin compararea sistematică cu starea de „mai bine” a concurenţilor sau partenerilor; 

c. o acțiune de reducere a costurilor prin identificarea levierelor de acțiune. 
Reducerea consumului de resurse este o acțiune bazată pe costuri şi căutarea levierelor de 
acțiune care să permită diminuarea reală a resurselor consumate pentru aceeaşi cantitate 
de ieşiri, fără deteriorarea calității şi a termenelor. 

Acest demers conduce la definirea mai multor noțiuni de inductori, şi anume: 

=  inductori de cost — cauza nivelului costului activității reprezintă levierul acțiunii 
care ar permite ameliorarea performanței; 

= inductor de activitate — factor explicativ al nivelului de activitate. El va fi 
imputat costurilor activităților diferitelor produse; 

=  inductori de resurse — asimilați „cheilor de repartizare” pentru afectarea 
resurselor la activități. 


Exemplu: Pentru o activitate de facturare, inductorul de resurse trebuie să permită 
afectarea unei părți din salariul responsabilului serviciului cu această activitate, 
inductorul de activitate va fi linia de facturare, iar inductorul de cost al activității depinde 
de varietatea produselor propuse şi de specificitatea clienților care comandă mai multe 
sau mai puține produse pe factură. 

Numai o simplă acțiune asupra volumului inductorilor de costuri permite o reducere 
eficientă a resurselor consumate: reducerea numărului de linii de facturare asupra 
facturilor, precum şi mijloacele de reducere a acestor cauze. Astfel, performanța 
activității de facturare depinde de ameliorările aduse în amontele procesului şi obligă la o 
viziune transversală şi colectivă de analiză. 

Prin noile reţele de activități pe care le creează, prin parametrii analizaţi în cadrul 
activităţilor, metoda ABM este comparabilă cu numeroase tehnici de management 
organizate în următoarea coerenţă de ansamblu: 

- demersurile de re-inginerie devin mai puţin lizibile deoarece ABM furnizează 
o cheie pentru determinarea activităţilor ce cuprind valoarea adăugată; 

- demersurile calităţii totale au nevoie de analiza disfuncționalităţilor şi găsirea 
punctelor critice pentru o linie de activitate în vederea cercetării cauzelor. Acestea au în 
vedere responsabilizarea serviciilor operaționale asupra calității prestaţiilor privind 
obligativitatea integrării lor într-un demers intern client — furnizor; 

- demersul just-in-time caută să elimine activitățile non-creatoare de valoarea 
adăugată din cadrul funcţiilor productive, cum ar fi: aşteptarea, stocajul etc. Metoda 
ABM, prin definirea pentru fiecare activitate a unor parametri de eficienţă nemonetari, 
reordonează instrumentele de pilotaj şi de evaluare a performanțelor mai adaptate 
exigenţelor actuale. 

- demersul progresului continuu este îmbunătăţit de metoda ABM prin 
sensibilizarea participanţilor la demersul colectiv de rezolvare a problemelor. 


Metoda costurilor ţintă (Target Costing) 

Noţiunea, caracteristicile şi necesitatea metodei” 

Metoda costurilor ţintă se înscrie într-un demers managerial strategic al produselor, 
în cadrul căruia purtătorul de costuri este analizat pe toată durata ciclului său de viaţă şi 
în mod deosebit în faza sa de concepţie. 

În ceea ce priveşte matricea calculaţiei costurilor-ţintă, o reprezintă valoarea 
inginerească aşa cum a definit-o Lawrence Miles în lucrarea sa „Tehnici ale analizei şi 
ingineriei valorii” care remarcă: „fără determinarea costurilor implicate, deciziile nu vor 
ajunge şi nu vor putea ajunge vreodată să permită realizarea unei valori corespunzătoare”. 
Deci, pentru a fi performanţi, interesul nu poate fi limitat numai la producţia de valori sub 
aspect tehnic şi funcţional, acestea trebuie să ia în considerare funcțiile produsului prin 
prisma costului implicat în condiţiile unui preţ dat. 

Într-o accepţie generală, aşa cum se degajă din lucrarea lui L. W. Crum — „Ingineria 
valorii” (traducere din limba engleză, Editura Tehnică, Bucureşti, 1976) — „ingineria 
valorii constă într-o serie de procedee sistematice, orientate către realizarea funcțiilor 
necesare cu un cost minim, fără a neglija calitatea, fiabilitatea, performanţa şi livrarea”. 

Prin referinţă la ingineria valorii, Target-Costingul reprezintă un demers formalizat 
orientat spre analiza funcțională a raportului valoare-preţ-beneficiu-cost. 

Analizat ca un concept unitar şi închis al managementului prin costuri, Target- 
Costing se caracterizează prin estimarea valorilor ca funcţii, preţurilor de vânzare, 
costurilor complete şi beneficiului pe ansamblul ciclului de viaţă al produsului. 

Un asemenea management se menţine pe parcursul întregului ciclu de viaţă al 
produsului; pune accentul deja în faza de dezvoltare — proiectare a produsului; se bazează 
şi foloseşte informaţia de preţuri dinspre piață şi pleacă de la informaţia de costuri 
orientate spre piaţă; se bazează pe o bugetare a funcțiilor produsului; baza de evaluare o 
reprezintă costurile complete. 


7 Corina Graziella Dumitru, op. cit., pag. 367. 

Costurile-ţintă se bazează pe regula potrivit căreia piaţa dictează preţurile de vânzare 
şi nu costurile întreprinderilor. Deci, pentru a construi rentabilitatea, trebuie mers de la 
preţ la cost, în condiţiile în care din preţul de vânzare trebuie decupată marja dorită 
pentru a reduce un cost-țintă. Totodată, deoarece piaţa nu este interesată de structura 
costurilor în partea lor fixă şi variabilă, sau în costuri individuale şi comune, este 
necesară acoperirea pe termen lung a tuturor costurilor întreprinderii. În consecință, 
preţurile de vânzare obtenabile ale produselor trebuie să asigure acoperirea costurilor 
complete şi o cotă de profit. 

În sensul cerinţelor de mai sus, ecuaţia generală a costului țintă este: 

Preţul de vânzare impus — Marja dorită = Costul complet ţintă 

Trăsături definitorii pentru Target-Costing sunt: 

a) Target-Costing este un concept unitar şi închis al managementului costurilor 
orientat pe produs; 

b) analiza funcţională a costurilor (cât costă valoarea produsului pentru a acoperi 
cât mai multe funcţii) până la analiza de substituție (ce produs poate să facă acelaşi lucru, 
dar cu costuri mai reduse sau cu o bună asigurare a funcţiilor); 

c) orientarea produsului spre cerințele clienților, clientul aşteaptă un anumit 
raport între prețul şi capacitatea funcțională a produsului, iar întreprinderea producătoare 
trebuie să se orienteze către aceste cerințe. Deci, pentru ca întreprinderea să-şi vândă 
viitorul produs, dar în acelaşi timp să poată obţine un anumit profit, este necesar din 
punct de vedere strategic un proces de analiză sau inginerie a valorii în faza de definire a 
produsului pe traseul preţ-profit-cost. 

d) asigurarea capacităţii concurenţiale în locul unor economisirii rapide. 
Managementul strategic al costurilor trebuie să aibă ca obiectiv capacitatea concurențială 
şi nu efectul de economisire imediată. Întreprinderea nu trebuie să-şi pună problema 
simplei economisiri, dimpotrivă, obţinerea unui avantaj al costurilor faţă de concurență. 

e) frământarea costurilor într-o fază timpurie a procesului de naştere a 
produsului. 

Procedând astfel, sunt identificate şi rezolvate probleme şi interese deosebite, 
conflicte posibile între obiectivele urmărite sunt descoperite din timp, iar pe această cale 
se evită costuri ulterioare de modificare sau întârzieri în promovarea produsului pe piață. 


Obiectivul Target-Costingului 

Obiectivul urmărit de Target-Costing a fost formulat astfel: „îmbunătățirea situației 
rezultatelor legate de produs printr-o reducere a costurilor standard în direcția unor 
costuri scop conforme cu situația concurențială”. Obiectivele costului țintă sunt: 


° orientarea de ansamblu a întreprinderii şi în special a gestiunii sale către piață; 

° o legătură strategică datorită unui R & D orientat spre piață; 

° o susținere a gestiunii costurilor în primele faze de concepție a produsului; 

° o gestiune a costurilor dinamice, deoarece costurile țintă sunt constant 
reevaluate; 

° ameliorări în termeni de motivație, deoarece comportamentele sunt direct 


influențate de constrângeri ale pieței şi nu de obiectivele abstracte valabile pentru toată 
întreprinderea. 

Teoretic, obiectivul Target-Costingului se fundamentează pe şase principii, după 
cum urmează: 

1. costurile viitoarelor produse se evaluează din producția de serie ulterioară a 
veniturilor prognozate de marketing; 

2. costurile ţintă necesare, bazate pe formula costurilor complete, sunt evaluate 
prin decuparea din preţul de vânzare a unei marje dorite a profitului cu luarea în 
considerare a unei cote de risc (componentă a costurilor); 

3. costurile de ansamblu se determină prin diferenţă, preţul de vânzare — marja 
dorită + cota de risc, se repartizează pe diferitele componente ale produselor 
corespunzător valorii funcţiilor faţă de clienţi; 

4. costurile componentelor produsului servesc sarcină pentru întregul lanţ de 
creare a valorii, pornind de la cercetare-dezvoltare şi continuând cu aprovizionarea, 
producţia şi desfacerea; 

5. prin analiza diferențelor dintre costurile ţintă şi costurile standard şi se 
identifică, la nivelul componentelor produsului potenţialul de optimizare; 

6. lanţul de creare a valorii trebuie să asigure prin intermediul unor planuri de 
desfacere pe produs, condiţiile de desfacere şi prin optimizarea costurilor materiale şi de 
prelucrare, precum şi prin analiza valorii pentru a stabili măsurile de luat şi de aplicat 
pentru realizarea obiectivelor necesare pe fiecare produs. 


Etapele metodei 

Etapa I 

Fixarea preţului țintă. Principial, prețul ţintă este stabilit prin tehnici de studiu a 
pieţei şi vizează întreaga durată de viaţă a produsului. În consecință, acesta are o 
determinare strategică, un caracter dinamic şi capătă mai multe forme şi niveluri în raport 
de segmentele de piaţă şi evoluţia în timp a cererii şi ofertei. 

Etapa a II-a 

Fixarea profitului ţintă. Această fixare decurge din planificarea strategică a 
întreprinderii pe termen mediu şi din portofoliul ei de produse la acel orizont. De aceea, 
mărimea prețului ţintă nu este o sumă fixată ci o curbă de profit în funcție de ciclul de 
viaţă al produsului care simulează cu ajutorul analizelor financiare, rentabilitatea 
aşteptată a produsului şi ţinând cont de ipotezele privind volumul desfacerilor. 

Procesul de elaborare are un caracter interactiv şi, în consecinţă, nu trebuie perceput 
ca unic şi liniar. Dacă estimările profitului sunt globale şi aproximative la începutul 
proceselor, ele devin mai precise şi mai fiabile dacă caracteristicile viitorului produs sunt 
clar definite. 

Etapa a III-a 

Stabilirea costului țintă. Costul ţintă este dedus din calculele precedente prin simpla 
scădere. Evaluarea nu se face la nivel global: analitic, pe feluri de costuri ţintă parţiale în 
funcţie de componentele şi subansamblele produsului. Descompunerea poate fi făcută cu 
ajutorul a două mari familii de metode: 

- descompunerea organică a produsului în subansamble ţinând cont de structura 
sa fizică. Această metodă se bazează pe cunoaşterea costurilor actuale ale componentelor 
şi pe capacitatea întreprinderii de a le produce. Ea presupune o continuitate în 

conservarea tehnicilor existente, dar şi o adaptare prin inovare privind caracteristicile 
produsului; 

- descompunerea funcţională bazată pe analiza produsului ţinând cont de 
nevoile repetate ale clientului: fiecare funcţie reprezintă o nevoie a clientului pe care 
produsul trebuie să o satisfacă. Această metodă se bazează pe nevoile clientului şi ale 
pieţei, prin costul ţintă traduce ceea ce clienții sunt gata a plăti pentru ansamblul 
serviciilor ce le aşteaptă de la produs. 

În acest stadiu se optimizează relaţia valoare — cost tradusă prin capacitatea 
întreprinderii de a face produsul cerut cu funcționalități precise ţinând seama de costurile 
țintă. Costul estimat este adesea superior costului țintă ce devine deci un cost plafon care 
nu trebuie depăşit. Această confruntare între costul ţintă şi costul estimat face obiectul 
unei cereri de reducere a costului. 

Formulele folosite în evaluarea costului ţintă sunt: 

a) evaluarea costului acceptabil prin prisma relaţiei: 

Costul acceptabil = Preţul de vânzare — Marja dorită 

b) evaluarea costului ţintă pe baza relaţiei: 

Costul ţintă = Costul acceptabil + Costurile de reducere şi optimizare 

c) evaluarea costului estimat exprimă costul complet unitar calculat pe baza datelor 
din contabilitate, în cazul perfecţionării produselor existente, sau pe baza datelor de 
proiectare, în cazul dezvoltărilor de noi produse. 


Pentru ultimul caz se pot folosi mai multe metode de evaluare, după cum urmează: 

° metoda corelației. Se bazează pe analiza intercorelată între produsele existente 
şi dezvoltările de noi produse, cu reținerea elementelor congruente care se înscriu în 
strategia construiții costului estimat; 


° metoda analitică. Constă în construirea costului estimat prin valorificarea 
datelor din contabilitatea de gestiune privind trecutul, prezentul şi viitorul noului produs; 
° metoda parametrilor. Se întemeiază pe analiza şi evaluarea raporturilor dintre 


parametrii tehnici ai produsului şi cei ai costurilor. 


La metodele de mai sus se mai adaugă: metoda ingineriei costurilor, metoda ABC, 
metoda ingineriei valorii şi metoda integrată (integrarea ingineriei de estimare a 
costurilor cu algoritmul ABC al costurilor şi cu costul-țintă în dinamică). 

Costul estimat este un cost construit pe toată durata ciclului de viaţă al produsului. 

